Σύμφωνα με τις διατάξεις του άρθρου 287 παράγραφοι 1 και 4 της Συνθήκης για τη λειτουργία της Ευρωπαϊκής Ένωσης και των άρθρων 129 και 143 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων, όπως τροποποιήθηκε τελευταία με τον κανονισμό (ΕΕ, Ευρατόμ) αριθ. 1081/2010 του Ευρωπαϊκού Κοινοβουλίου και του Συμβουλίου, καθώς και των άρθρων 139 και 156 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο 10ο Ευρωπαϊκό Ταμείο Ανάπτυξης,

το Ελεγκτικό Συνέδριο της Ευρωπαϊκής Ένωσης, κατά τη συνεδρίασή του της 6ης Σεπτεμβρίου 2012, ενέκρινε τις

ΕΤΗΣΙΕΣ ΕΚΘΕΣΕΙΣ

του για το οικονομικό έτος 2011

Οι εκθέσεις, συνoδευόμενες από τις απαντήσεις των οργάνων στις παρατηρήσεις τoυ Συνεδρίoυ, διαβιβάστηκαν στις αρμόδιες για τη χορήγηση απαλλαγής αρχές και στα λοιπά θεσμικά όργανα.

Τα Μέλη του Ελεγκτικού Συνεδρίου είναι:

Vítor Manuel da SILVA CALDEIRA (Πρόεδρος), David BOSTOCK, Ιωάννης ΣΑΡΜΑΣ, Igors LUDBORŽS, Jan KINŠT, Kersti KALJULAID, Karel PINXTEN, Ovidiu ISPIR, Nadejda SANDOLOVA, Michel CRETIN, Harald NOACK, Henri GRETHEN, Szabolcs FAZAKAS, Louis GALEA, Ladislav BALKO, Augustyn KUBIK, Milan Martin CVIKL, Rasa BUDBERGYTĖ, Λάζαρος Σ. ΛΑΖΑΡΟΥ, Gijs DE VRIES, Harald WÖGERBAUER, Hans Gustaf WESSBERG, Henrik OTBO, Pietro RUSSO, Ville ITÄLÄ, Kevin CARDIFF, Baudillo TOMÉ MUGURUZA.

ΕΤΗΣΙΑ ΕΚΘΕΣΗ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

2012/C 344/01

ΠΙΝΑΚΑΣ ΠΕΡΙΕΧΟΜΕΝΩΝ

Γενική εισαγωγή

ΚΕΦΑΛΑΙΟ 1

Δήλωση αξιοπιστίας και στοιχεία προς υποστήριξή της

ΠΕΡΙΕΧΟΜΕΝΑ

Δήλωση αξιοπιστίας του Συνεδρίου προς το Ευρωπαϊκό Κοινοβούλιο και το Συμβούλιο — Έκθεση του ανεξάρτητου ελεγκτή

Εισαγωγή

Διαπιστώσεις του ελέγχου για το οικονομικό έτος 2011

Αξιοπιστία των λογαριασμών

Κανονικότητα των πράξεων

Σύνοψη των ειδικών εκτιμήσεων στο πλαίσιο της DAS

Σύγκριση με τα αποτελέσματα του (των) προηγούμενου(-ων) οικονομικού(-ών) έτους (ετών)

Αξιοπιστία των θέσεων της Επιτροπής

Εισαγωγή

Ετήσιες εκθέσεις δραστηριοτήτων και δηλώσεις των γενικών διευθυντών

Συγκεφαλαιωτική έκθεση της Επιτροπής

Δημοσιονομική διαχείριση

Πιστώσεις του προϋπολογισμού για αναλήψεις υποχρεώσεων και πληρωμές

Χρησιμοποίηση των πιστώσεων πληρωμών στο τέλος του οικονομικού έτους

Εκκρεμείς δημοσιονομικές αναλήψεις υποχρεώσεων («RAL»)

ΔΗΛΩΣΗ ΑΞΙΟΠΙΣΤΙΑΣ ΤΟΥ ΣΥΝΕΔΡΙΟΥ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ — ΕΚΘΕΣΗ ΤΟΥ ΑΝΕΞΑΡΤΗΤΟΥ ΕΛΕΓΚΤΗ (1) (2), (3), Αξιοπιστία των λογαριασμών Νομιμότητα και κανονικότητα των πράξεων στις οποίες βασίζονται οι λογαριασμοί Έσοδα Αναλήψεις υποχρεώσεων Πληρωμές 6 Σεπτεμβρίου 2012 Vítor Manuel da SILVA CALDEIRA Πρόεδρος Ευρωπαϊκό Ελεγκτικό Συνέδριο 12, rue Alcide De Gasperi, 1615 Luxembourg, LUXEMBOURG ΠΑΡΑΤΗΡΗΣΕΙΣ ΤΟΥ ΣΥΝΕΔΡΙΟΥ ΑΠΑΝΤΗΣΕΙΣ ΤΗΣ ΕΠΙΤΡΟΠΗΣ ΕΙΣΑΓΩΓΗ 1.1. Στο παρόν κεφάλαιο της ετήσιας έκθεσης: — καθορίζεται το πλαίσιο της δήλωσης αξιοπιστίας του Συνεδρίου (DAS) (4) και συνοψίζονται και αναλύονται οι διαπιστώσεις και τα συμπεράσματα του ελέγχου στα οποία βασίζεται η δήλωση αυτή (βλέπε σημεία 1.2 έως 1.30), — αναλύονται τα βασικά στοιχεία της δημοσιονομικής διαχείρισης για το οικονομικό έτος 2011 (βλέπε σημεία 1.31 έως 1.38), — παρουσιάζεται ο τρόπος με τον οποίο το Συνέδριο διενεργεί τον έλεγχό του στο πλαίσιο της DAS (βλέπε παράρτημα 1.1 ), και — παρουσιάζονται τα μέτρα που έλαβε η Επιτροπή σε συνέχεια των παρατηρήσεων προηγούμενων οικονομικών ετών σχετικά με την αξιοπιστία των λογαριασμών· επίσης, στο παρόν κεφάλαιο παρουσιάζεται η ανταπόκριση της Επιτροπής στις συστάσεις που είχε διατυπώσει το Συνέδριο σε προγενέστερες ετήσιες εκθέσεις του, ιδίως όσον αφορά τις ανακτήσεις και τις δημοσιονομικές διορθώσεις, καθώς και σχετικά με την αυξημένη χρήση της προχρηματοδότησης (βλέπε παράρτημα 1.2 ). 1.2. Το Ελεγκτικό Συνέδριο προβαίνει σε δήλωση αξιοπιστίας προς το Ευρωπαϊκό Κοινοβούλιο και το Συμβούλιο σχετικά με την αξιοπιστία των λογαριασμών, καθώς και σχετικά με τη νομιμότητα και κανονικότητα των πράξεων στις οποίες αυτοί βασίζονται. Το Συνέδριο μπορεί να συμπληρώνει τη δήλωση αυτή με ειδικές εκτιμήσεις για κάθε μείζονα τομέα δραστηριότητας της ΕΕ (5). 1.3. Στόχος των εργασιών σχετικά με την αξιοπιστία των λογαριασμών της Ευρωπαϊκής Ένωσης είναι η συγκέντρωση επαρκών και κατάλληλων αποδεικτικών στοιχείων βάσει των οποίων να συνάγεται, αφενός, κατά πόσον τα έσοδα, οι δαπάνες και τα στοιχεία του ενεργητικού και του παθητικού έχουν καταχωριστεί δεόντως και, αφετέρου, εάν οι ενοποιημένοι λογαριασμοί αντικατοπτρίζουν πιστά την οικονομική κατάσταση στις 31 Δεκεμβρίου 2011, καθώς και τα αποτελέσματα των πράξεων και τις ταμειακές ροές για το οικονομικό έτος που έληξε την ημερομηνία αυτή (βλέπε σημεία 1.6 έως 1.8). 1.4. Στόχος των εργασιών σχετικά με την κανονικότητα των πράξεων στις οποίες βασίζονται οι λογαριασμοί του 2011 είναι η συγκέντρωση επαρκών και κατάλληλων αποδεικτικών στοιχείων βάσει των οποίων να συνάγεται, αφενός, κατά πόσον οι πράξεις αυτές είναι σύμφωνες με τους ισχύοντες κανονισμούς ή τις συμβατικές διατάξεις και, αφετέρου, κατά πόσον είναι ορθοί οι σχετικοί υπολογισμοί (βλέπε σημεία 1.9 έως 1.15 για επισκόπηση των αποτελεσμάτων και κεφάλαια 2 έως 9 για περισσότερες λεπτομέρειες). 1.5. Στόχος των εργασιών σχετικά με την αξιοπιστία των θέσεων της Επιτροπής, ήτοι των δηλώσεων των γενικών διευθυντών και των ετήσιων εκθέσεων δραστηριοτήτων των υπηρεσιών της Επιτροπής, καθώς και της σχετικής συγκεφαλαιωτικής έκθεσης, είναι να εκτιμηθεί κατά πόσον αυτές παρέχουν ορθή αξιολόγηση της ποιότητας της δημοσιονομικής διαχείρισης (συμπεριλαμβανομένων των εναπομενόντων επιπέδων σφάλματος) και συμβάλλουν στη συνολική βεβαιότητα που αποκομίζει το Συνέδριο (βλέπε σημεία 1.16 έως 1.30, καθώς και τις σχετικές παρατηρήσεις οι οποίες διατυπώνονται στην ενότητα «Αποτελεσματικότητα των συστημάτων» των κεφαλαίων 2 έως 9). ΔΙΑΠΙΣΤΩΣΕΙΣ ΤΟΥ ΕΛΕΓΧΟΥ ΓΙΑ ΤΟ ΟΙΚΟΝΟΜΙΚΟ ΕΤΟΣ 2011 Αξιοπιστία των λογαριασμών 1.6. Οι παρατηρήσεις του Συνεδρίου αφορούν τους ενοποιημένους λογαριασμούς της Ευρωπαϊκής Ένωσης για το οικονομικό έτος 2011, οι οποίοι καταρτίστηκαν από τον υπόλογο της Επιτροπής, εγκρίθηκαν από την ίδια σύμφωνα με τον δημοσιονομικό κανονισμό (6) και περιήλθαν στο Συνέδριο στις 31 Ιουλίου 2012. Οι ενοποιημένοι λογαριασμοί περιλαμβάνουν: α) τις ενοποιημένες οικονομικές καταστάσεις, οι οποίες, με τη σειρά τους, περιλαμβάνουν τον ισολογισμό (που παρουσιάζει τα στοιχεία ενεργητικού και παθητικού στο τέλος του οικονομικού έτους), τον λογαριασμό οικονομικού αποτελέσματος (που καλύπτει τα έσοδα και τα έξοδα του οικονομικού έτους), τον πίνακα ταμειακών ροών (που παρουσιάζει τον τρόπο με τον οποίο οι μεταβολές στους λογαριασμούς επηρεάζουν τα ταμειακά διαθέσιμα και τα ισοδύναμά τους) και την κατάσταση μεταβολών του καθαρού ενεργητικού, καθώς και τις σχετικές σημειώσεις, και β) τις ενοποιημένες εκθέσεις σχετικά με την εκτέλεση του προϋπολογισμού, οι οποίες καλύπτουν τα έσοδα και τις δαπάνες του οικονομικού έτους, καθώς και τις σχετικές σημειώσεις. 1.7. Ο υπόλογος της Επιτροπής διαβίβασε στο Συνέδριο δήλωση πληρότητας, με την οποία βεβαιώνεται ότι οι ενοποιημένοι λογαριασμοί είναι πλήρεις και αξιόπιστοι από κάθε ουσιώδη πλευρά. 1.8. Με τον έλεγχο του Συνεδρίου επί των ενοποιημένων λογαριασμών του 2011 διαπιστώθηκε ότι αυτοί δεν περιείχαν ουσιώδεις ανακρίβειες (βλέπε επίσης παράρτημα 1.2 ). Κανονικότητα των πράξεων Σύνοψη των ειδικών εκτιμήσεων στο πλαίσιο της DAS 1.9. Το Συνέδριο διατυπώνει ειδικές εκτιμήσεις σχετικά με τα έσοδα στο κεφάλαιο 2, καθώς και σχετικά με τις διάφορες ομάδες πολιτικής στις οποίες κατανέμονται οι δαπάνες βάσει των τομέων πολιτικής, στο πλαίσιο της κατάρτισης του προϋπολογισμού βάσει δραστηριοτήτων (ΠΒΔ), στα κεφάλαια 3 έως 9 (βλέπε πίνακα 1.1 ). Πίνακας 1.1 — Πληρωμές το 2011 κατά κεφάλαιο της ετήσιας έκθεσης (σε εκατομμύρια ευρώ) Τμήματα (Τμ.), τίτλοι (T.) και κεφάλαια (Κ.) (36) που αντιστοιχούν στην ονοματολογία του προϋπολογισμού για το 2011, κατά κεφάλαιο της ετήσιας έκθεσης του Συνεδρίου Πληρωμές που πραγματοποιή-θηκαν το 2011 (37) % του συνόλου Κεφάλαια της ετήσιας έκθεσης Κεφάλαιο 3: Γεωργία: αγορά και άμεση στήριξη 43 814 33,9 % Ευρωπαϊκό Γεωργικό Ταμείο Εγγυήσεων (T.05, Κ.01-03, 06-08) 43 814 33,9 % Κεφάλαιο 4: Αγροτική ανάπτυξη, περιβάλλον, αλιεία και υγεία 13 871 10,7 % Αγροτική ανάπτυξη (T.05, Κ.04-05) 12 394 9,6 % Περιβάλλον και δράση για το κλίμα (T.07) 240 0,2 % Θαλάσσιες υποθέσεις και αλιεία (T.11) 731 0,6 % Υγεία και προστασία των καταναλωτών (T.17) 506 0,4 % Κεφάλαιο 5: Περιφερειακή πολιτική, ενέργεια και μεταφορές 34 842 26,9 % Κινητικότητα και μεταφορές (T.06) 1 042 0,8 % Περιφερειακή πολιτική (T.13) 32 911 25,4 % Ενέργεια (T.32) 889 0,7 % Κεφάλαιο 6: Απασχόληση και κοινωνικές υποθέσεις 10 299 8,0 % Απασχόληση και κοινωνικες υποθέσεις (T.04) 10 299 8,0 % Κεφάλαιο 7: Εξωτερικές σχέσεις, ανθρωπιστική βοήθεια και διεύρυνση 6 201 4,8 % Εξωτερικές σχέσεις (T.19) 3 156 2,4 % Ανάπτυξη και σχέσεις με τα κράτη ΑΚΕ (T.21) 1 175 0,9 % Διεύρυνση (T.22) 835 0,6 % Ανθρωπιστική βοήθεια (T.23) 1 035 0,8 % Κεφάλαιο 8: Έρευνα και λοιπές εσωτερικές πολιτικές 10 591 8,2 % Οικονομικές και χρηματοδοτικές υποθέσεις (T.01) 319 0,2 % Επιχειρήσεις (T.02) 1 213 0,9 % Ανταγωνισμός (T.03) 0 0,0 % Έρευνα (T.08) 4 283 3,3 % Κοινωνία της πληροφορίας και μέσα επικοινωνίας (T.09) 1 357 1,0 % Άμεση έρευνα (T.10) 89 0,1 % Εσωτερική αγορά (T.12) 34 0,0 % Εκπαίδευση και πολιτισμός (T.15) 2 283 1,8 % Επικοινωνία (T.16) 134 0,1 % Χώρος ελευθερίας, ασφάλειας και δικαιοσύνης (T.18) 868 0,7 % Εμπόριο (T.20) 11 0,0 % Κεφάλαιο 9: Διοικητικές και λοιπές δαπάνες 9 777 7,6 % Κοινοβούλιο (Τμ. I) 1 580 1,2 % Συμβούλιο (Τμ. II) 547 0,4 % Επιτροπή (Τμ. III) 6 264 4,8 % Δικαστήριο της Ευρωπαϊκής Ένωσης (Τμ. IV) 334 0,3 % Ελεγκτικό Συνέδριο (Τμ. V) 137 0,1 % Ευρωπαϊκή Οικονομική και Κοινωνική Επιτροπή (Τμ. VI) 126 0,1 % Επιτροπή των Περιφερειών (Τμ. VII) 91 0,1 % Ευρωπαίος Διαμεσολαβητής (Τμ. VIII) 9 0,0 % Ευρωπαίος Επόπτης Προστασίας Δεδομένων (Τμ. IX) 7 0,0 % Ευρωπαϊκή Υπηρεσία Εξωτερικής Δράσης (Τμ. X) 682 0,5 % Γενικό σύνολο 129 395 100,0 % 1.10. Το Συνέδριο καταλήγει στο συμπέρασμα ότι τα έσοδα (130 000 εκατομμύρια ευρώ) (7) και οι πληρωμές (9 777 εκατομμύρια ευρώ) για την ομάδα πολιτικής Διοικητικές και λοιπές δαπάνες δεν περιείχαν ουσιώδη σφάλματα και ότι τα εξετασθέντα συστήματα εποπτείας και ελέγχου υπήρξαν αποτελεσματικά (βλέπε πίνακα 1.2 , καθώς και σημεία 2.35 έως 2.36 και 9.30 έως 9.32). Οι αναλήψεις υποχρεώσεων σε όλες τις ομάδες πολιτικής επίσης δεν περιείχαν ουσιώδη σφάλματα. 1.11. Το Συνέδριο καταλήγει στο συμπέρασμα ότι η ομάδα πολιτικής Εξωτερικές σχέσεις, βοήθεια και διεύρυνση (6 201 εκατομμύρια ευρώ) δεν περιείχε ουσιώδη σφάλματα και ότι τα εξετασθέντα συστήματα εποπτείας και ελέγχου υπήρξαν μερικώς αποτελεσματικά. Εντούτοις, οι ενδιάμεσες και οι τελικές πληρωμές περιείχαν ουσιώδη σφάλματα (βλέπε πίνακα 1.2 και σημεία 7.26 έως 7.27). 1.11. Η Επιτροπή έχει σχεδιάσει τους ελέγχους της με τέτοιο τρόπο ώστε να καλύπτει τον πλήρη κύκλο ζωής των πολυετών έργων της. Πιστεύει ότι τα εν λόγω εποπτικά και ελεγκτικά συστήματα είναι αποτελεσματικά και ότι βελτιώνονται σημαντικά κάθε χρόνο. 1.12. Το Συνέδριο καταλήγει στο συμπέρασμα ότι οι ακόλουθες ομάδες πολιτικής περιείχαν ουσιώδη σφάλματα: Γεωργία: αγορά και άμεση στήριξη [αποδοθείσες δαπάνες ύψους 43 801 εκατομμυρίων ευρώ (8)], Αγροτική ανάπτυξη, περιβάλλον, αλιεία και υγεία [αποδοθείσες δαπάνες ύψους 13 310 εκατομμυρίων ευρώ (8)], Περιφερειακή πολιτική, ενέργεια και μεταφορές [αποδοθείσες δαπάνες ύψους 33 373 εκατομμυρίων ευρώ (8)], Απασχόληση και κοινωνικές υποθέσεις [αποδοθείσες δαπάνες ύψους 10 171 εκατομμυρίων ευρώ (8)] και, τέλος, Έρευνα και λοιπές εσωτερικές πολιτικές (πληρωμές ύψους 10 591 εκατομμυρίων ευρώ). Επιπλέον, το Συνέδριο καταλήγει στο συμπέρασμα ότι, όσον αφορά τις ανωτέρω ομάδες πολιτικής, τα εξετασθέντα συστήματα εποπτείας και ελέγχου υπήρξαν μερικώς αποτελεσματικά (βλέπε πίνακα 1.2 , καθώς και σημεία 3.42 έως 3.43, 4.51 έως 4.52, 5.70 έως 5.71, 6.27 έως 6.28 και 8.37 έως 8.38). 1.13. Το Συνέδριο καταλήγει στο συμπέρασμα ότι οι πληρωμές περιείχαν, στο σύνολό τους, ουσιώδη σφάλματα και ότι τα εξετασθέντα συστήματα εποπτείας και ελέγχου που αφορούν τις πληρωμές υπήρξαν, εν γένει, μερικώς αποτελεσματικά (βλέπε πίνακα 1.2 ). 1.12-1.13. Σε σχέση με τη Γεωργία: Αγορά και Άμεση Στήριξη, η Επιτροπή θεωρεί ότι το πιθανότερο σφάλμα που προσδιόρισε το Ελεγκτικό Συνέδριο για το οικονομικό έτος 2011 ναι μεν παρουσιάζει ελαφρά αύξηση σε σύγκριση με το προηγούμενο έτος, αλλά παραμένει εντός των φυσιολογικών ορίων στατιστικής διακύμανσης από έτος σε έτος, και δεν σημαίνει υποβάθμιση της συνολικής ποιότητας της διαχείρισης και του ελέγχου των δαπανών από τα κράτη μέλη. Η Επιτροπή θεωρεί ότι τα ποσοστά σφάλματος που προσδιόρισε το Συνέδριο, συνυπολογίζοντας τα τελευταία έτη, παρέχουν αξιόπιστες αποδείξεις ότι το πιθανότερο ποσοστό σφάλματος για το ΕΓΤΕ είναι σχετικά κοντά στο όριο σημαντικότητας του 2 %. Όσον αφορά την αγροτική ανάπτυξη, το επίπεδο των αχρεωστήτως καταβληθέντων ποσών, όπως αυτό εκτιμήθηκε από την ίδια την Επιτροπή με βάση τις στατιστικές ελέγχου που υπέβαλαν τα κράτη μέλη το 2011, δείχνει υποβάθμιση της κατάστασης. Αυτό οδήγησε τον γενικό διευθυντή της ΓΔ AGRI να διατυπώσει επιφύλαξη στην ετήσια έκθεση δραστηριοτήτων για το 2011. Η κατάσταση προτείνεται να αντιμετωπιστεί με τη λήψη διαφόρων διορθωτικών μέτρων. Όσον αφορά τα συστήματα εποπτείας και ελέγχου που εφαρμόζονται στον τομέα της γεωργίας, η Επιτροπή είναι της γνώμης ότι το ΟΣΔΕ, στο οποίο αναλογεί το 91 % του συνόλου των δαπανών του ΕΓΤΕ, είναι γενικά αποτελεσματικό σύστημα ελέγχου για τον περιορισμό του κινδύνου σφάλματος ή παράτυπων δαπανών, και επιθυμεί να υπενθυμίσει ότι ο εναπομένων κίνδυνος για τον προϋπολογισμό της ΕΕ καλύπτεται επαρκώς από τη διαδικασία εκκαθάρισης ως προς τη συμμόρφωση. Βλέπε απαντήσεις στα σημεία 3.10, 3.14-3.15, 3.42, 4.10, 4.43, 4.51 και 4.52. Το συνολικό πιθανότερο σφάλμα για την Περιφερειακή Πολιτική, τις Μεταφορές, την Ενέργεια και την Απασχόληση και τις Κοινωνικές Υποθέσεις, όπως φαίνεται στον πίνακα 1.3, μειώνεται σημαντικά σε σύγκριση με το 2010, από 7,7 % σε 5,1 %. Επίσης, για τρίτο κατά σειρά έτος, το επίπεδο σφάλματος για κάθε μέρος της πρώην ομάδας πολιτικής Συνοχή, Ενέργεια και Μεταφορές (ΠΠΣ 6,0 % για Περιφερειακή Πολιτική, Ενέργεια και Μεταφορές και 2,2 % για Απασχόληση) παραμένει πολύ κάτω από τα επίπεδα που αναφέρθηκαν από το Συνέδριο στην περίοδο 2006-2008. Η θετική αυτή εξέλιξη προκύπτει από τις ενισχυμένες διατάξεις ελέγχου για την περίοδο προγραμματισμού 2007-2013, από την αυστηρή πολιτική διακοπών/αναστολών που εφαρμόζει η Επιτροπή όταν διαπιστώνονται ελλείψεις, σύμφωνα με το σχέδιο δράσης της για το 2008, και από τον θετικό αντίκτυπο των μέτρων απλούστευσης που προβλέπονται στους κανονισμούς για την τρέχουσα περίοδο προγραμματισμού. Η Επιτροπή θα συνεχίσει να εστιάζει τις δράσεις της στα προγράμματα και/ή τα κράτη μέλη που παρουσιάζουν τον υψηλότερο κίνδυνο. Όσον αφορά την πολιτική στον τομέα της έρευνας και άλλες εσωτερικές πολιτικές, η Επιτροπή θεωρεί ότι, εξεταζόμενα από τη σκοπιά της διαχείρισης —δηλαδή με βάση τη στάθμιση, αφενός, των στόχων της νομιμότητας και κανονικότητας και, αφετέρου, παραμέτρων που σχετίζονται με την αναλογικότητα σε σχέση με τον κίνδυνο και την αποδοτικότητα κόστους των ελέγχων— τα συστήματα διαχείρισης και ελέγχου που εφαρμόζει παρέχουν επαρκή διασφάλιση, λαμβανομένων υπόψη των επιφυλάξεων των κύριων διατακτών. Τέλος, ιδίως όσον αφορά τις διατάξεις του δημοσιονομικού κανονισμού που εφαρμόζεται στον προϋπολογισμό της ΕΕ [άρθρο 22α παράγραφος 2 στοιχείο στ) του κανονισμού σχετικά με τη θέσπιση λεπτομερών κανόνων για την εφαρμογή του δημοσιονομικού κανονισμού και άρθρο 28 παράγραφος 2β στοιχείο ζ) του νέου δημοσιονομικού κανονισμού], και ενόψει της προτεινόμενης μείωσης των διαθέσιμων πόρων της και των μέτρων που ελήφθησαν από τα κράτη μέλη, η Επιτροπή θα μελετήσει το κόστος και τα οφέλη των συστάσεων του Συνεδρίου πριν λάβει και/ή προτείνει τα κατάλληλα μέτρα. Πίνακας 1.2 — Σύνοψη των διαπιστώσεων του 2011 σχετικά με την κανονικότητα των πράξεων Ομάδα πολιτικής Πληρωμές (σε εκατομμύρια ευρώ) Αξιολόγηση των ελεγχθέντων συστημάτων εποπτείας και ελέγχου (39) Πιθανότερο ποσοστό σφάλματος (ΠΠΣ) (%) Διάστημα εμπιστοσύνης (%) Συχνότητα εμφάνισης σφαλμάτων (40) (%) Συμπεράσματα του ελέγχου Κατώτατο όριο σφάλματος (ΚΟΣ) Ανώτατο όριο σφάλματος (ΑΟΣ) Γεωργία: αγορά και άμεση στήριξη (38) 43 806 (41) Μερικώς αποτελεσματικά 2,9 (46) 1,1 4,7 39 Περιέχουν ουσιώδη σφάλματα Αγροτική ανάπτυξη, περιβάλλον, αλιεία και υγεία (38) 13 305 (42) Μερικώς αποτελεσματικά 7,7 (47) 4,5 10,9 57 Περιέχουν ουσιώδη σφάλματα Περιφερειακή πολιτική, ενέργεια και μεταφορές (38) 33 373 (43) Μερικώς αποτελεσματικά 6,0 3,0 9,0 59 Περιέχουν ουσιώδη σφάλματα Απασχόληση και κοινωνικές υποθέσεις (38) 10 171 (44) Μερικώς αποτελεσματικά 2,2 0,9 3,4 40 Περιέχουν ουσιώδη σφάλματα Εξωτερικές σχέσεις, ανθρωπιστική βοήθεια και διεύρυνση 6 201 Μερικώς αποτελεσματικά 1,1 0,0 2,4 33 Δεν περιέχουν ουσιώδη σφάλματα Έρευνα και λοιπές εσωτερικές πολιτκές 10 591 Μερικώς αποτελεσματικά 3,0 1,1 4,9 49 Περιέχουν ουσιώδη σφάλματα Διοικητικές και λοιπές δαπάνες 9 777 Αποτελεσματικά 0,1 0,0 0,3 7 Δεν περιέχουν ουσιώδη σφάλματα Σύνολο ελεγχθέντος πληθυσμού 127 224 (45) Μερικώς αποτελεσματικά 3,9 (48) 3,0 4,8 44 Περιέχουν ουσιώδη σφάλματα Έσοδα 130 000 (49) Αποτελεσματικά 0,8 0,0 2,4 2 Δεν περιέχουν ουσιώδη σφάλματα Σύγκριση με τα αποτελέσματα του (των) προηγούμενου(-ων) οικονομικού(-ών) έτους (ετών) 1.14. Κατά την εκτίμηση του Συνεδρίου, το πιθανότερο ποσοστό σφάλματος όσον αφορά τις πληρωμές για το οικονομικό έτος 2011 είναι υψηλότερο από το αντίστοιχο για το οικονομικό έτος 2010 στις ακόλουθες ομάδες πολιτικής: 1.14. — Γεωργία: αγορά και άμεση στήριξη και Αγροτική ανάπτυξη, περιβάλλον, αλιεία και υγεία (σε σύγκριση με την παλαιά ομάδα πολιτικής Γεωργία και φυσικοί πόροι). — Για τη Γεωργία: Αγορά και Άμεση Στήριξη, η Επιτροπή θεωρεί ότι η μικρή αύξηση σε σύγκριση με το προηγούμενο έτος παραμένει εντός των φυσιολογικών ορίων στατιστικής διακύμανσης από το ένα έτος στο άλλο, και δεν σημαίνει υποβάθμιση της συνολικής ποιότητας της διαχείρισης και του ελέγχου των δαπανών από τα κράτη μέλη. Όσον αφορά την αγροτική ανάπτυξη, η Επιτροπή συμφωνεί ότι υπάρχει υποβάθμιση της κατάστασης, αλλά πιο περιορισμένη από αυτή που ανέφερε το Συνέδριο. Η Επιτροπή επισημαίνει ότι το συμπέρασμα του Συνεδρίου αφορά την ομάδα πολιτικής συνολικά, και όχι τις υποομάδες. Η Επιτροπή θεωρεί ότι, εξεταζόμενα από τη σκοπιά της διαχείρισης —δηλαδή με βάση τη στάθμιση, αφενός, των στόχων της νομιμότητας και κανονικότητας και, αφετέρου, παραμέτρων που σχετίζονται με την αναλογικότητα σε σχέση με τον κίνδυνο και την αποδοτικότητα κόστους των ελέγχων— τα συστήματα διαχείρισης και ελέγχου που εφαρμόζει παρέχουν επαρκή διασφάλιση, λαμβανομένων υπόψη των επιφυλάξεων των κύριων διατακτών. — Έρευνα και λοιπές εσωτερικές πολιτικές. Κατά την εκτίμηση του Συνεδρίου, στις ομάδες πολιτικής Περιφερειακή πολιτική, ενέργεια και μεταφορές και Απασχόληση και κοινωνικές υποθέσεις (σε σύγκριση με την παλαιά ομάδα πολιτικής Συνοχή, ενέργεια και μεταφορές) το πιθανότερο ποσοστό σφάλματος μειώθηκε. Η Επιτροπή επισημαίνει ότι, για τρίτο κατά σειρά έτος, το επίπεδο σφάλματος παραμένει πολύ χαμηλότερα από τα επίπεδα που αναφέρθηκαν από το Συνέδριο στην περίοδο 2006-2008. Η θετική αυτή εξέλιξη προκύπτει από τις ενισχυμένες διατάξεις ελέγχου για την περίοδο προγραμματισμού 2007-2013 και την αυστηρή πολιτική διακοπών/αναστολών που εφαρμόζει η Επιτροπή όταν διαπιστώνονται ελλείψεις, σύμφωνα με το σχέδιο δράσης 2008. Όπως εμφαίνεται στον πίνακα 1.3, το συνολικό πιθανότερο ποσοστό σφάλματος για τους τομείς της Περιφερειακής Πολιτικής, των Μεταφορών, της Ενέργειας και της Απασχόλησης και Κοινωνικών Υποθέσεων ελαττώθηκε σημαντικά σε σύγκριση με το 2010, από 7,7 % σε 5,1 %. Για τις άλλες ομάδες πολιτικής (Εξωτερικές σχέσεις, βοήθεια και διεύρυνση και Διοικητικές και λοιπές δαπάνες), κατά την εκτίμηση του Συνεδρίου, το πιθανότερο ποσοστό σφάλματος παρέμεινε σταθερό (βλέπε πίνακα 1.3 ). 1.15. Λαμβανομένων υπόψη όλων των ανωτέρω στοιχείων, κατά την εκτίμηση του Συνεδρίου, το πιθανότερο ποσοστό σφάλματος για το σύνολο των πληρωμών παρέμεινε σταθερό σε σύγκριση με το αντίστοιχο για το 2010 (3,9 % το 2011 και 3,7 % το 2010, βλέπε επίσης πίνακα 1.3 και γράφημα 1.1 ) (9). Το Συνέδριο διαπίστωσε ότι τα δύο πέμπτα περίπου των πράξεων που υποβλήθηκαν σε δειγματοληπτικό έλεγχο περιείχαν σφάλματα (έναντι ενός τρίτου περίπου των πράξεων το 2010). Η συχνότητα εμφάνισης των σφαλμάτων τα οποία εντόπισε το Συνέδριο παρουσιάζει αύξηση για όλες τις ομάδες πολιτικής, εκτός της παλαιάς ομάδας πολιτικής Συνοχή, ενέργεια και μεταφορές και των Διοικητικών και λοιπών δαπανών, ομάδες όπου παρέμεινε σταθερή (βλέπε πίνακα 1.3 ). 1.15. Αφού έλαβε υπόψη τα σφάλματα σε σχέση με τη νέα αποτίμηση της πολλαπλής συμμόρφωσης στον τομέα της γεωργίας, η Επιτροπή επισημαίνει ότι το πιθανότερο σφάλμα που εκτίμησε το Συνέδριο είναι πολύ κοντά σε αυτό του 2010 παρά ορισμένους αρνητικούς τεχνικούς και διαρθρωτικούς παράγοντες (πολυετή προγράμματα της ΕΕ τα οποία εισέρχονται σε κρίσιμο στάδιο, με όλο και πιο σύνθετες πληρωμές, που κατ’ ανάγκη είναι πιο επιρρεπείς σε σφάλματα). Πίνακας 1.3 — Σύγκριση των αποτελεσμάτων του ελέγχου για το 2010 και το 2011 Ομάδα πολιτικής Πιθανότερο ποσοστό σφάλματος (ΠΠΣ) (%) Διάστημα εμπιστοσύνης (%) Συχνότητα εμφάνισης σφαλμάτων (%) Συμπεράσματα του ελέγχου Κατώτατο όριο σφάλματος (ΚΟΣ) Ανώτατο όριο σφάλματος (ΑΟΣ) 2010 2011 2010 2011 2010 2011 2010 2011 2010 2011 Γεωργία: αγορά και άμεση στήριξη 2,3 4,0 (50) 2,9 0,8 2,5 1,1 3,8 5,6 4,7 37 48 39 Περιέχει ουσιώδη σφάλματα Περιέχει ουσιώδη σφάλματα Αγροτική ανάπτυξη, περιβάλλον, αλιεία και υγεία 7,7 4,5 10,9 57 Περιέχει ουσιώδη σφάλματα Περιφερειακή πολιτική, ενέργεια και μεταφορές 7,7 5,1 (50) 6,0 4,7 7,9 3,0 10,7 7,1 9,0 49 50 59 Περιέχει ουσιώδη σφάλματα Περιέχει ουσιώδη σφάλματα Απασχόληση και κοινωνικές υποθέσεις 2,2 0,9 3,4 40 Περιέχει ουσιώδη σφάλματα Εξωτερικές σχέσεις, ανθρωπιστική βοήθεια και διεύρυνση 1,7 1,1 0,1 0,0 3,3 2,4 23 33 Δεν περιέχει ουσιώδη σφάλματα Δεν περιέχει ουσιώδη σφάλματα Έρευνα και λοιπές εσωτερικές πολιτκές 1,4 3,0 0,6 1,1 2,1 4,9 39 49 Δεν περιέχει ουσιώδη σφάλματα Περιέχει ουσιώδη σφάλματα Διοικητικές και λοιπές δαπάνες 0,4 0,1 0,0 0,0 1,1 0,3 7 7 Δεν περιέχει ουσιώδη σφάλματα Δεν περιέχει ουσιώδη σφάλματα Συνολικός ελεγχθείς πληθυσμός 3,7 3,9 (51) 2,6 3,0 4,8 4,8 36 44 Περιέχει ουσιώδη σφάλματα Περιέχει ουσιώδη σφάλματα Έσοδα 0,0 0,8 ά.α. 0,0 ά.α. 2,4 ά.α. 2 Δεν περιέχει ουσιώδη σφάλματα Δεν περιέχει ουσιώδη σφάλματα Αξιοπιστία των θέσεων της Επιτροπής Εισαγωγή 1.16. Σύμφωνα με το άρθρο 317 της ΣΛΕΕ, η Επιτροπή φέρει την τελική ευθύνη για την εκτέλεση του προϋπολογισμού της ΕΕ. Ακρογωνιαίος λίθος του εφαρμοζόμενου από την Επιτροπή συστήματος διαχείρισης των κονδυλίων της ΕΕ, το οποίο εφαρμόζει επί του παρόντος η Επιτροπή [και το οποίο αναθεωρήθηκε εκ βάθρων στο πλαίσιο μεταρρύθμισης που άρχισε τον Απρίλιο του 2000 (10), ως απάντηση σε ψήφισμα του Ευρωπαϊκού Κοινοβουλίου (11)], είναι η ευθύνη των γενικών διευθυντών, οι οποίοι οφείλουν να καθιερώσουν αποτελεσματικά συστήματα εποπτείας και ελέγχου τα οποία να ανταποκρίνονται σε προκαθορισμένα πρότυπα (12). 1.17. Κάθε γενικός διευθυντής της Επιτροπής συντάσσει ετησίως έκθεση δραστηριοτήτων η οποία αφορά την εκτέλεση των καθηκόντων του (13). Η εν λόγω έκθεση συνοδεύεται από δήλωση η οποία αναφέρεται, μεταξύ άλλων, στο κατά πόσον οι πόροι χρησιμοποιήθηκαν σύμφωνα με τον προβλεπόμενο σκοπό τους, καθώς και στο κατά πόσον οι ελεγκτικές διαδικασίες διασφαλίζουν τη νομιμότητα και κανονικότητα των πράξεων. Σε περίπτωση κατά την οποία ο γενικός διευθυντής εντοπίσει σημαντικά προβλήματα ως προς τα προαναφερόμενα, μπορεί να περιλάβει στη δήλωσή του επιφύλαξη. 1.18. Η Επιτροπή αναλαμβάνει την πολιτική ευθύνη της διαχείρισης που ασκούν οι γενικοί διευθυντές της μέσω της συγκεφαλαιωτικής έκθεσης. Η εν λόγω έκθεση αντλεί στοιχεία από τις θέσεις τις οποίες διατυπώνουν οι γενικοί διευθυντές στις ετήσιες εκθέσεις δραστηριοτήτων τους, καθώς και από άλλες πηγές, όπως η συνολική γνώμη του εσωτερικού ελεγκτή. Επίσης, η έκθεση περιγράφει τα μέτρα που λαμβάνει η Επιτροπή για την αντιμετώπιση των ανεπαρκειών σε επίπεδο διαχείρισης και ελέγχου. Ετήσιες εκθέσεις δραστηριοτήτων και δηλώσεις των γενικών διευθυντών (14) Αύξηση του αριθμού των πληρωμών που αποτελούν αντικείμενο επιφύλαξης 1.19. Μολονότι όλοι οι γενικοί διευθυντές δήλωσαν ότι οι εφαρμοζόμενες ελεγκτικές διαδικασίες παρέχουν τις αναγκαίες εγγυήσεις όσον αφορά την κανονικότητα των πράξεων, ο αριθμός των γενικών διευθύνσεων ή υπηρεσιών οι οποίες διατύπωσαν μία ή περισσότερες επιφυλάξεις αυξήθηκε σε 16 το 2011 (έναντι 13 το 2010). Το 2011 ο συνολικός αριθμός των επιφυλάξεων αυξήθηκε σε 27 (έναντι 17 το 2010), η πλειονότητα των οποίων, όπως και κατά τα προηγούμενα έτη, αφορούσε αδυναμίες σχετικές με την κανονικότητα των πράξεων. Οι εκτιμώμενες συνολικές δημοσιονομικές επιπτώσεις των επιφυλάξεων αυξήθηκαν σε 1 959 εκατομμύρια ευρώ, ήτοι στο 1,5 % των πληρωμών που πραγματοποιήθηκαν το 2011 (έναντι 423 εκατομμυρίων ευρώ ή 0,3 % το 2010) (βλέπε πίνακα 1.4 και κεφάλαια 2 έως 9). Πίνακας 1.4 — Επιφυλάξεις που διατυπώθηκαν από τις γενικές διευθύνσεις της Επιτροπής για το 2011 (σε εκατομμύρια ευρώ) ΓΔ/Υπηρεσίες (52) Επιφυλάξεις Σύνολο πληρωμών για δραστηριότητες στο πλαίσιο του ΠΒΔ (53) Δημοσιονομικές επιπτώσεις των επιφυλάξεων (54) AGRI 1 — Σοβαρές αδυναμίες στο ΟΣΔΕ στη Βουλγαρία και την Πορτογαλία Κίνδυνος προσβολής της φήμης 2 — Δαπάνες αγροτικής ανάπτυξης 12 292,02 278,00 3 — Αδυναμίες στην εποπτεία και τον έλεγχο των πιστοποιημένων βιολογικών προϊόντων Κίνδυνος προσβολής της φήμης BUDG 1 — Αμφιβολίες ως προς την αξιοπιστία των διαδικασιών και του συστήματος εκκαθάρισης των λογαριασμών και λογιστικής που εφαρμόζονται στο Βέλγιο, καθώς και σχετικά με την ορθότητα των ποσών ΠΙΠ που μεταβιβάζονται στον προϋπολογισμό της ΕΕ Δεν υπάρχει εκτίμηση CLIMA 1 — Σοβαρή αδυναμία σε επίπεδο ασφάλειας η οποία εντοπίστηκε στα εθνικά μητρώα στο πλαίσιο του συστήματος εμπορίας εκπομπών (ΣΕΕ) μετά από επιθέσεις στον κυβερνοχώρο σε πολλά κράτη μέλη το 2010 και το 2011 Κίνδυνος προσβολής της φήμης COMM 1 — Πιθανή μη συμμόρφωση με την ισχύουσα νομοθεσία περί δικαιωμάτων διανοητικής ιδιοκτησίας Δεν υπάρχει εκτίμηση EACEA Σημαντικότητα της δυνητικής ζημίας για το 2011 η οποία προκύπτει από τα ποσοστά σφάλματος στις επιχορηγήσεις που καταβλήθηκαν το 2011 στο πλαίσιο του προϋπολογισμού του προγράμματος LLP (2007-2013) 1 189,68 4,26 EMPL 1 — Αδυναμίες των συστημάτων διαχείρισης και ελέγχου (περίοδος 2007-2013) για ορισμένα ΕΠ στο πλαίσιο του ΕΚΤ στο Βέλγιο, την Τσεχική Δημοκρατία, τη Γερμανία, την Ισπανία, την Ιταλία, τη Λετονία, τη Λιθουανία, τη Ρουμανία, τη Σλοβακία και το Ηνωμένο Βασίλειο, καθώς και για το πρόγραμμα που εφαρμόζεται στην πρώην Γιουγκοσλαβική Δημοκρατία της Μακεδονίας στο πλαίσιο της συνιστώσας IV του ΙΡΑ, τα οποία δεν αποτέλεσαν αντικείμενο επαρκών ελέγχων και διορθωτικών μέτρων εκ μέρους των εθνικών αρχών 9 529,27 58,70 2 — Αδυναμίες των συστημάτων διαχείρισης και ελέγχου (περίοδος 2000-2006) για ορισμένα ΕΠ στο πλαίσιο του ΕΚΤ στη Γερμανία, τη Γαλλία, την Ιταλία και την Ισπανία, τα οποία δεν αποτέλεσαν αντικείμενο επαρκών ελέγχων και διορθωτικών μέτρων εκ μέρους των εθνικών αρχών 437,04 0,00 ENER 1 — Εναπομένον ποσοστό σφάλματος όσον αφορά την ακρίβεια των δηλώσεων δαπανών στο πλαίσιο των συμβάσεων του 6ου ΠΠ 25,79 1,15 2 — Εναπομένον ποσοστό σφάλματος όσον αφορά την ακρίβεια των δηλώσεων δαπανών στο πλαίσιο των συμβάσεων του 7ου ΠΠ 133,43 5,26 ENTR 1 — Ακρίβεια των δηλώσεων δαπανών στο πλαίσιο του 6ου ΠΠ 4,17 0,154 2 — Ακρίβεια των δηλώσεων δαπανών στο πλαίσιο του 7ου ΠΠ 419,65 0,932 3 — Αξιοπιστία των χρηματοοικονομικών πληροφοριών που παρέχει ο Ευρωπαϊκός Οργανισμός Διαστήματος (ESA) σχετικά με την από κοινού υλοποίηση της διαστημικής διάστασης της GMES και την εφαρμογή των προγραμμάτων EGNOS και Galileo Δεν υπάρχει εκτίμηση HOME 1 — Εναπομένον ποσοστό σφάλματος στον πληθυσμό των μη ελεγχθεισών επιχορηγήσεων στο πλαίσιο των προγραμμάτων υπό ΠΒΔ «Ασφάλεια και διασφάλιση των ελευθεριών» 132,90 3,09 2 — Συνεχιζόμενος κίνδυνος καθυστέρησης του σχεδίου SIS II Κίνδυνος προσβολής της φήμης INFSO 1 — Ακρίβεια των δηλώσεων δαπανών στο πλαίσιο των συμφωνιών επιχορήγησης του 7ου ΠΠ 1 217,06 22,60 MARE 1 — Συστήματα διαχείρισης και ελέγχου στο πλαίσιο των ΕΠ του ΧΜΠΑ στη Γερμανία (στόχος 1) Κίνδυνος προσβολής της φήμης 2α — Συστήματα διαχείρισης και ελέγχου στο πλαίσιο των προγραμμάτων του Ευρωπαϊκού Ταμείου Αλιείας στην Τσεχική Δημοκρατία, την Ισπανία, την Ιταλία, τις Κάτω Χώρες, τη Ρουμανία, τη Σλοβακία, τη Φινλανδία και τη Σουηδία 444,12 9,11 2β — Επιλεξιμότητα των δαπανών για επενδύσεις επί σκαφών 10,71 MOVE 1 — Ακρίβεια των δηλώσεων δαπανών στο πλαίσιο στο πλαίσιο των συμβάσεων του 6ου ΠΠ 19,29 0,86 2 — Ακρίβεια των δηλώσεων δαπανών στο πλαίσιο στο πλαίσιο των συμβάσεων του 7ου ΠΠ 39,68 1,23 REA Ακρίβεια των δηλώσεων δαπανών η οποία έχει επιπτώσεις επί της χορηγηθείσας από την ΕΕ χρηματοδότησης για θέματα που άπτονται της έρευνας για το διάστημα και την ασφάλεια και τα οποία περιλαμβάνονται στο ειδικό πρόγραμμα «Συνεργασία» στο πλαίσιο του 7ου ΠΠ 423,82 3,63 REGIO 1 — Συστήματα διαχείρισης και ελέγχου στο πλαίσιο του ΕΤΠΑ, του Ταμείου Συνοχής και του ΙΡΑ (περίοδος 2007-2013) στη Βουλγαρία, την Τσεχική Δημοκρατία, τη Γερμανία, την Εσθονία, την Ισπανία, τη Γαλλία, την Ιταλία, τη Λετονία, τη Λιθουανία, τις Κάτω Χώρες, την Αυστρία, την Πολωνία, τηΣλοβενία, τη Σλοβακία και το Ηνωμένο Βασίλειο, καθώς και στο πλαίσιο των προγραμμάτων εδαφικής συνεργασίας 30 072,77 1 427,00 2 — Συστήματα διαχείρισης και ελέγχου στο πλαίσιο του ΕΤΠΑ, του Ταμείου Συνοχής και του ΙΡΑ (περίοδος 2000-2006) στη Γερμανία, την Ιρλανδία, την Ισπανία, την Ιταλία και την Ουγγαρία, καθώς και στο πλαίσιο διασυνοριακών προγραμμάτων Κίνδυνος προσβολής της φήμης RTD 1 — Ακρίβεια των δηλώσεων δαπανών στο πλαίσιο των επιχορηγήσεων του 6ου ΠΠ 517,11 20,56 2 — Ακρίβεια των δηλώσεων δαπανών στο πλαίσιο των επιχορηγήσεων του 7ου ΠΠ 3 765,16 100,80 SANCO 1 — Ακρίβεια των δηλώσεων δαπανών των κρατών μελών στο πλαίσιο των προγραμμάτων εξάλειψης και παρακολούθησης των ζωικών ασθενειών στον τομέα της πολιτικής τροφίμων και ζωοτροφών 248,04 10,70 Σύνολο 60 910,98 1 958,74 1.20. Η αύξηση του αριθμού των επιφυλάξεων, των εμπλεκόμενων γενικών διευθύνσεων και των εκτιμώμενων δημοσιονομικών επιπτώσεων απηχούν την αναγνώριση, εκ μέρους των γενικών διευθυντών, της ύπαρξης υψηλού κινδύνου σφάλματος σε ορισμένους τομείς, όπως η αγροτική ανάπτυξη, η συνοχή ή το 7ο πρόγραμμα-πλαίσιο (7ο ΠΠ). Επίσης, το γεγονός αυτό επιβεβαιώνει τα αποτελέσματα ελέγχου του Συνεδρίου για το οικονομικό έτος 2011 (βλέπε σημεία 1.10 έως 1.15). 1.20. Η Επιτροπή έχει περιλάβει την ανάλυσή της όσον αφορά τα διάφορα αίτια που προκαλούν την εν λόγω αύξηση, στη συγκεφαλαιωτική έκθεση για το 2011. Τα αίτια αυτά περιγράφονται σε γενικές γραμμές στο σημείο 1.27 κατωτέρω. Για την Περιφερειακή Πολιτική, η αύξηση του αριθμού των επιφυλάξεων οφείλεται κυρίως στην εφαρμογή αυστηρότερης μεθοδολογίας, ιδίως με την εκτίμηση του σωρευτικού εναπομένοντος κινδύνου, σύμφωνα με τις παρατηρήσεις που διατύπωσε το Συνέδριο στις προηγούμενες ετήσιες εκθέσεις του. Για το πρώτο έτος, όταν ο σωρευτικός εναπομένων κίνδυνος υπερβαίνει το 2 %, τα προγράμματα τίθενται «υπό επιφύλαξη». Εκτιμήσεις του «εναπομένοντος ποσοστού σφάλματος» εκ μέρους της Επιτροπής 1.21. Κάθε γενική διεύθυνση υποχρεούται να προβαίνει σε εκτίμηση του βαθμού στον οποίο οι πράξεις εξακολουθούν να περιέχουν σφάλματα ακόμη και μετά την εφαρμογή των συστημάτων εποπτείας και ελέγχου. Αυτό μπορεί να γίνει με τον υπολογισμό ενός εναπομένοντος ποσοστού σφάλματος. Πρόκειται, με απλά λόγια, για το ποσοστό σφάλματος που προκύπτει από την εξέταση αντιπροσωπευτικού δείγματος πράξεων, μειωμένο κατά τις τυχόν διορθώσεις οι οποίες πραγματοποιούνται μετά την εφαρμογή των συστημάτων εποπτείας και ελέγχου. Εάν το εναπομένον ποσοστό σφάλματος υπερβαίνει το 2 %, ο γενικός διευθυντής οφείλει να διατυπώσει επιφύλαξη στη δήλωση η οποία περιλαμβάνεται στην ετήσια έκθεση δραστηριοτήτων. 1.21. Η εξέταση αντιπροσωπευτικού δείγματος των πράξεων απαιτεί συνήθως μια ελεγκτική προσπάθεια που υπερβαίνει τις δυνατότητες των γενικών διευθύνσεων και υπηρεσιών εκτός των τεσσάρων κύριων τομέων δαπανών (Γεωργία, Διαρθρωτικά Ταμεία, Εξωτερική Βοήθεια και Έρευνα). Οι πάγιες οδηγίες της ετήσιας έκθεσης δραστηριοτήτων (ΕΕΔ) παρέχουν λεπτομερείς κατευθυντήριες γραμμές για τον τρόπο παροχής αξιοπιστίας όταν οι διαθέσιμοι δείκτες ελέγχου δεν είναι στατιστικά αντιπροσωπευτικοί του συνόλου των πράξεων. Για την πολιτική συνοχής, οι κανονιστικές διατάξεις προβλέπουν ότι τα κράτη μέλη ελέγχουν αντιπροσωπευτικά δείγματα των πράξεων για τα προγράμματα ή ομάδες προγραμμάτων κάθε έτους. Τα προκύπτοντα ποσοστά σφάλματος, αφού επανεξεταστούν και επιβεβαιωθούν από τις υπηρεσίες της Επιτροπής, χρησιμοποιούνται για τη διαδικασία αξιοπιστίας τους. 1.22. Η Επιτροπή, στις οδηγίες σχετικά με την κατάρτιση των ετήσιων εκθέσεων δραστηριοτήτων για το 2011, παρείχε για πρώτη φορά στις γενικές διευθύνσεις καθοδήγηση σχετικά με τον τρόπο υπολογισμού του εναπομένοντος ποσοστού σφάλματος. Αυτό είχε ως αποτέλεσμα τη βελτίωση ορισμένων δηλώσεων, ιδίως των προερχόμενων από τις γενικές διευθύνσεις του τομέα της συνοχής (βλέπε σημεία 5.66 και 6.25), της Γενικής Διεύθυνσης Έρευνας και Καινοτομίας και της Γενικής Διεύθυνσης Κοινωνίας των Πληροφοριών και Μέσων Ενημέρωσης (βλέπε σημεία 8.35 έως 8.36). Εντούτοις, το Συνέδριο εντόπισε αδυναμίες τόσο στις ίδιες τις οδηγίες όσο και στον τρόπο εφαρμογής τους. Ορισμένες γενικές διευθύνσεις παρείχαν ασαφείς πληροφορίες ή/και υποεκτίμησαν το εναπομένον ποσοστό σφάλματος, γεγονός που σημαίνει ότι είτε δεν διατύπωσαν επιφυλάξεις είτε υποτίμησαν τη σοβαρότητά τους (15). Παραδείγματος χάριν: 1.22. Η Επιτροπή εκφράζει την ικανοποίησή της για το γεγονός ότι αναγνωρίζεται η βελτιωμένη καθοδήγησή της ως ανταπόκριση στις συστάσεις που διατύπωσε το Ελεγκτικό Συνέδριο στην ετήσια έκθεσή του για το 2010. Η Επιτροπή θεωρεί ότι οι ΓΔ που αναφέρθηκαν από το Ελεγκτικό Συνέδριο ακολούθησαν τις οδηγίες και διατύπωσαν τις δέουσες επιφυλάξεις. — οι οδηγίες δεν διευκρίνιζαν επαρκώς τι έπρεπε να γίνει στην περίπτωση κατά την οποία δεν ήταν δυνατός ο υπολογισμός αξιόπιστου εναπομένοντος ποσοστού σφάλματος, — Οι οι οδηγίες ΕΕΔ περιλαμβάνουν συγκεκριμένη, βήμα προς βήμα καθοδήγηση ως προς τον τρόπο δράσης σε περίπτωση που οι πληροφορίες αυτές δεν είναι διαθέσιμες. — κατά τον υπολογισμό ελήφθησαν υπόψη ποσά τα οποία, ωστόσο, λόγω μεγάλων καθυστερήσεων, δεν είχαν εισπραχθεί ούτε είχαν άλλως ανακτηθεί, — Σύμφωνα με τις υποδείξεις της Επιτροπής, μόνον οι δημοσιονομικές διορθώσεις που αποφασίστηκαν επισήμως από τις εθνικές αρχές και καταχωρήθηκαν από τις αρχές πιστοποίησης στα βιβλία τους λήφθηκαν υπόψη κατά τον υπολογισμό του εναπομένοντος ποσοστού σφάλματος. Εφόσον οι προϋποθέσεις αυτές πληρούνται, η Επιτροπή διασφαλίζει ότι όλες οι δημοσιονομικές διορθώσεις αφαιρούνται από την επόμενη αίτηση πληρωμής που υποβάλλεται από τις αρμόδιες αρχές. — για τον υπολογισμό του εναπομένοντος ποσοστού σφάλματος ελήφθησαν υπόψη διάφορα είδη διορθωτικών μέτρων (δημοσιονομικές διορθώσεις/αποσύρσεις και ανακτήσεις), παρά τις μεταξύ τους εγγενείς διαφορές (16). Επιπλέον, βάσει των σχετικών οδηγιών, στον υπολογισμό μπορούσαν να περιληφθούν και οι αναστολές. — Η Επιτροπή συμφωνεί ότι οι αναστολές δεν θα πρέπει να περιληφθούν στον υπολογισμό του εναπομένοντος ποσοστού σφάλματος και όλες οι γενικές διευθύνσεις πράττουν ανάλογα. 1.23. Το Συνέδριο καταλήγει στο συμπέρασμα ότι το εναπομένον ποσοστό σφάλματος δεν συνιστά ακόμη αξιόπιστο δείκτη του βαθμού στον οποίο οι πράξεις εξακολουθούν να περιέχουν σφάλματα. 1.23. Η Επιτροπή αναγνωρίζει ότι είναι σκόπιμη η ευρύτερη και πιο συνεκτική χρήση του δείκτη εναπομένοντος ποσοστού σφάλματος (ΕΠΣ). Ωστόσο, υπενθυμίζει ότι η χρήση του δεν πρόκειται να είναι ούτε αποκλειστική ούτε καθολική. Οι περισσότερες ΓΔ και υπηρεσίες θα εξακολουθήσουν να βασίζονται σε άλλους δείκτες για να εκτιμήσουν το ποσό που διακυβεύεται. Οι γενικές διευθύνσεις μεσαίου μεγέθους, ιδιαίτερα, θα αντιμετωπίσουν δυσμενείς αναλογίες όσον αφορά την αποδοτικότητα κόστους των ελέγχων. Συγκεφαλαιωτική έκθεση της Επιτροπής 1.24. Η Επιτροπή, στην εισαγωγή της συγκεφαλαιωτικής έκθεσης (17), αναλαμβάνει τη συνολική πολιτική ευθύνη της διαχείρισης του προϋπολογισμού της ΕΕ, βασιζόμενη κατά κύριο λόγο στις διασφαλίσεις που παρέχουν και τις επιφυλάξεις που διατυπώνουν οι γενικοί διευθυντές και οι προϊστάμενοι υπηρεσιών στις ετήσιες εκθέσεις δραστηριοτήτων. 1.25. Οι κύριες πηγές της συγκεφαλαιωτικής έκθεσης της Επιτροπής είναι οι ετήσιες εκθέσεις δραστηριοτήτων. Η Επιτροπή επισημαίνει ότι όλες τους παρέχουν εύλογη διασφάλιση όσον αφορά την κανονικότητα των σχετικών πράξεων. Το Συνέδριο διαπίστωσε βελτιώσεις σε ορισμένες ετήσιες εκθέσεις δραστηριοτήτων, οι οποίες αναγνωρίζουν την ύπαρξη υψηλού κινδύνου σφάλματος και παρέχουν ποσοτικούς δείκτες για τη μέτρηση της κανονικότητας των πράξεων (βλέπε σημεία 1.20 και 1.22). Ωστόσο, το Συνέδριο υπογραμμίζει ότι ζητήματα τα οποία είχαν επισημανθεί στο παρελθόν παραμένουν ανεπίλυτα (βλέπε σημείο 1.22 και παράρτημα 1.2 , σημείο 2). 1.25. Βλέπε απάντηση της Επιτροπής στο σημείο 1.22 και παράρτημα 1.2 σημείο 2. 1.26. Επίσης, η συγκεφαλαιωτική έκθεση αντλεί στοιχεία από τη δεύτερη συνολική γνώμη του εσωτερικού ελεγκτή της Επιτροπής. Η γνώμη αυτή στηρίζεται, αφενός, στις εργασίες που πραγματοποίησαν τόσο η υπηρεσία εσωτερικού ελέγχου όσο και τα κλιμάκια εσωτερικού ελέγχου κατά την περίοδο 2009-2011 και, αφετέρου, στη διασφάλιση που παρείχαν τα ανώτερα διοικητικά στελέχη στις ετήσιες εκθέσεις δραστηριοτήτων για το 2011. Η εν λόγω συνολική γνώμη, συγκρινόμενη με την αντίστοιχη του παρελθόντος έτους, παρουσιάζεται βελτιωμένη διότι παρέχει λεπτομερέστερα στοιχεία σχετικά με τα θέματα που πραγματεύεται. Η γνώμη παραμένει θετική και, στις περισσότερες περιπτώσεις, βασίζεται επί των ίδιων επιφυλάξεων οι οποίες περιέχονται στις ετήσιες εκθέσεις δραστηριοτήτων. Το Συνέδριο φρονεί ότι τα ζητήματα τα οποία, κατά τη γνώμη του εσωτερικού ελεγκτή, χρήζουν περαιτέρω προσοχής, όπως οι αδυναμίες στον τομέα της εξωτερικής βοήθειας (18), πρέπει να τυγχάνουν της δέουσας αντιμετώπισης από τις εμπλεκόμενες γενικές διευθύνσεις. 1.26. Ο εσωτερικός ελεγκτής φροντίζει να υπάρχει συνοχή μεταξύ των επιφυλάξεων που περιλαμβάνονται στη συνολική γνώμη του και των επιφυλάξεων που διατύπωσαν οι γενικοί διευθυντές και προϊστάμενοι υπηρεσιών στο πλαίσιο διαλόγου που διεξάγεται από την ολοκλήρωση των ελέγχων του μέχρι την υπογραφή των δηλώσεων αξιοπιστίας. Η γνώμη βασίζεται στις ελεγκτικές εργασίες που διενεργούνται επί τρία έτη σε όλους τους σημαντικούς τομείς. Όλοι οι κίνδυνοι που τίθενται υπόψη των κύριων διατακτών από τον εσωτερικό ελεγκτή αντιμετωπίζονται κατά τον δέοντα τρόπο από τις σχετικές γενικές διευθύνσεις μέσω της εκπόνησης και της εφαρμογής σχεδίων δράσης που παρακολουθούνται στενά από τους γενικούς διευθυντές και την επιτροπή παρακολούθησης των ελέγχων της Επιτροπής. 1.27. Η Επιτροπή αναγνωρίζει τον υψηλό κίνδυνο σφάλματος αυξάνοντας τον αριθμό των πληρωμών που αποτελούν αντικείμενο επιφύλαξης (βλέπε σημείο 1.20) και δηλώνει ότι αυτό μπορεί να αποδοθεί σε μια σειρά παραγόντων, μεταξύ των οποίων συγκαταλέγονται οι εξής: — ο πολυετής κύκλος εκτέλεσης προχωρά ολοταχώς για τα περισσότερα προγράμματα της περιόδου 2007-2013, — για πολλούς τομείς δαπανών, υπάρχουν πλέον περισσότερο αξιόπιστοι δείκτες όσον αφορά την ποιότητα της δημοσιονομικής διαχείρισης και — παρά τις νέες οδηγίες σχετικά με τους εν λόγω δείκτες, η προχρηματοδότηση δεν επέφερε μείωση του μέσου όρου των ποσοστών σφάλματος που εντοπίζονται στις ενδιάμεσες και τις τελικές πληρωμές. 1.27. Βλέπε απάντηση της Επιτροπής στο σημείο 1.20. 1.28. Η Επιτροπή αναγνωρίζει επίσης εν προκειμένω ότι απαιτούνται περαιτέρω βελτιώσεις ώστε η παρουσίαση των στοιχείων σχετικά με την ποιότητα της δημοσιονομικής διαχείρισης να χαρακτηρίζεται από διαφάνεια και προτείνει μέτρα για την επίλυση των προβλημάτων αυτών, όπως: 1.28. — την παρουσίαση, στο πλαίσιο των σχετικών ετήσιων εκθέσεων δραστηριοτήτων, στοιχείων σχετικά με την εκτέλεση, τα αποτελέσματα και τους σχετικούς ελέγχους όσον αφορά τις δραστηριότητες στο πλαίσιο των χρηματοδοτικών μέσων, — Η τροποποίηση του κανονισμού (ΕΚ) αριθ. 1083/2006 του Συμβουλίου, της 13ης Δεκεμβρίου 2011, η οποία προτάθηκε από την Επιτροπή τον Ιούλιο του 2011, επιβάλλει στις διαχειριστικές αρχές την τυπική απαίτηση να υποβάλουν έκθεση σχετικά με τα χρηματοπιστωτικά μέσα (ΧΜ) στις ετήσιες και στις τελικές εκθέσεις εφαρμογής των επιχειρησιακών προγραμμάτων. Η Επιτροπή θα παράσχει σύνοψη αυτών των στοιχείων στην ΕΕΔ, για την πρόοδο που σημειώθηκε όσον αφορά τη χρηματοδότηση και την εφαρμογή χρηματοπιστωτικών μέσων. Η Επιτροπή θα έχει συντάξει τη σύνοψη έως την 1η Οκτωβρίου 2012. Επιπλέον, σε συνέχεια των παρατηρήσεων του Συνεδρίου όσον αφορά τις δραστηριότητες των χρηματοπιστωτικών μέσων στην ετήσια έκθεση του 2010, η Επιτροπή διεξήγαγε το 2011 ειδικές ελεγκτικές εργασίες εστιάζοντας σε αυτόν τον τομέα, και υπέβαλε τα αποτελέσματά της στις ετήσιες εκθέσεις δραστηριοτήτων της ΓΔ REGIO (σελίδα 73) και της ΓΔ EMPL (σελίδες 45-46). Η Επιτροπή προτίθεται να συνεχίσει κατά το 2012 και τα επόμενα έτη τις ελεγκτικές εργασίες της σε αυτόν τον τομέα. — την παρουσίαση, στο πλαίσιο των σχετικών ετήσιων εκθέσεων δραστηριοτήτων, δεικτών συναφών προς τις πολυετείς στρατηγικές ελέγχου, όπως γίνεται στον τομέα της συνοχής, και την περαιτέρω εναρμόνιση των κριτηρίων σημαντικότητας που περιλαμβάνονται στις ετήσιες εκθέσεις δραστηριοτήτων, μεταξύ των γενικών διευθύνσεων που είναι αρμόδιες για τη συνοχή και των άλλων γενικών διευθύνσεων που είναι αρμόδιες για κονδύλια που υπόκεινται σε επιμερισμένη διαχείριση, και — Δείκτες ΕΕΔ, όπως ο σωρευτικός εναπομένων κίνδυνος που αφορά τις πολυετείς στρατηγικές, θα εναρμονιστούν περαιτέρω, στο μέτρο του δυνατού, με άλλες διαρθρωτικές ενέργειες των γενικών διευθύνσεων. — τις τροποποιήσεις του δημοσιονομικού κανονισμού και των τομεακών κανονισμών που έχει προτείνει για την περίοδο 2014-2020 (επί του παρόντος υπό συζήτηση στο Ευρωπαϊκό Κοινοβούλιο και το Συμβούλιο), με στόχο τη βελτίωση του σχεδιασμού των καθεστώτων χρηματοδότησης, την αντιμετώπιση του κινδύνου σφάλματος, τον περιορισμό των διοικητικών επιβαρύνσεων προς όφελος των δικαιούχων και των λοιπών ενδιαφερομένων, τη μείωση των λειτουργικών εξόδων των ελέγχων και, τέλος, την εξασφάλιση ετήσιων διαχειριστικών δηλώσεων αξιοπιστίας για όλα τα προγράμματα που υπόκεινται σε επιμερισμένη διαχείριση. — Ο στόχος της Επιτροπής είναι να βελτιώσει τις ρυθμίσεις για την περίοδο 2007-2013, εξασφαλίζοντας ταυτόχρονα επαρκή συνέχεια και αποφεύγοντας την πλήρη αναμόρφωση των συστημάτων. Η ενίσχυση του προσανατολισμού προς την επίτευξη αποτελεσμάτων αποτελεί έναν από τους πρωταρχικούς στόχους της Επιτροπής. Ο σχεδιασμός, η υλοποίηση, η παρακολούθηση, η αξιολόγηση καθώς και οι ρυθμίσεις γενικού και λογιστικού ελέγχου έχουν αναπροσαρμοστεί ή επανασχεδιαστεί, ώστε να ενθαρρυνθεί και να διευκολυνθεί όχι μόνο η επίτευξη αλλά και η αποτίμηση αποτελεσμάτων. 1.29. Το Συνέδριο φρονεί ότι οι πρωτοβουλίες της Επιτροπής για την ενίσχυση της υποχρέωσης λογοδοσίας και τη βελτίωση της διαφάνειας των παρεχόμενων πληροφοριών σχετικά με την ποιότητα της δημοσιονομικής διαχείρισης συνιστούν βήματα προς τη σωστή κατεύθυνση. Εντούτοις, πρόσφατα το Συνέδριο επεσήμανε ότι, μολονότι οι προτάσεις αυτές θα μπορούσαν να συμβάλουν στην ενίσχυση της βεβαιότητας ως προς τη νομιμότητα και κανονικότητα των δαπανών, η Επιτροπή δεν έχει διευκρινίσει τον τρόπο με τον οποίο προτίθεται να χρησιμοποιήσει τις πληροφορίες αυτές προκειμένου να εξασφαλίσει μια κατάσταση κατά την οποία οι πράξεις δεν θα περιέχουν ουσιώδη σφάλματα (19). 1.29. Η πρόταση της Επιτροπής για μία και μόνη αλυσίδα λογικής αξιοπιστίας που θα υποστηρίζει τις ίδιες δηλώσεις διαχείρισης των υπηρεσιών της Επιτροπής —εάν εγκριθεί από τη νομοθετική αρχή— θεωρείται ως σημαντικό βήμα προόδου, δεδομένου ότι αυτό θα εξασφαλίσει αξιοπιστία από όλα τα επίπεδα διαχείρισης όλων των κονδυλίων της ΕΕ. Οι αρμόδιοι διαχειριστές της Επιτροπής θα λάβουν πλήρως υπόψη τους τις σχετικές δηλώσεις αξιοπιστίας κατά τη χάραξη των ιδίων δηλώσεων διαχείρισης παρέχοντας έτσι, εάν παραστεί ανάγκη, μια στερεά βάση για αξιοπιστία και δράση για την αντιμετώπιση των αδυναμιών των συστημάτων διαχείρισης και ελέγχου. 1.30. Η διακοπή και η αναστολή των πληρωμών θα μπορούσαν να αποτελέσουν χρήσιμο εργαλείο για την αποτροπή των αδυναμιών που έχουν ως συνέπεια παράτυπες δαπάνες, αλλά τα εν λόγω μέσα πρέπει να συμπληρώνονται από δράσεις διόρθωσης των σφαλμάτων (ήτοι δημοσιονομικές διορθώσεις και ανακτήσεις). Το Συνέδριο φρονεί ότι, κατά την παρουσίαση των αριθμητικών στοιχείων σχετικά με τις δημοσιονομικές διορθώσεις και τις ανακτήσεις, η Επιτροπή οφείλει να τα θέτει εντός του κατάλληλου πλαισίου. Τα σχετικά στοιχεία από τα κράτη μέλη εξακολουθούν να είναι ελλιπή ή να μην έχουν ελεγχθεί ή/και επικυρωθεί πλήρως, ενώ η εγγενής διαφορά και ο αντίκτυπος των δύο αυτών διορθωτικών μέσων εξακολουθεί να μην λαμβάνεται υπόψη καταλλήλως. 1.30. Η Επιτροπή συμφωνεί ότι μια αυστηρή πολιτική διακοπών και αναστολών είναι ένα αποτελεσματικό εργαλείο για να αποφευχθούν ανεπάρκειες που έχουν ως αποτέλεσμα παράτυπες δαπάνες, όπως καταδεικνύεται στο έγγραφο εργασίας των υπηρεσιών της Επιτροπής [SEC(2011) 1179]. Η Επιτροπή, εάν παραστεί ανάγκη, συμπληρώνει τους εν λόγω μηχανισμούς πρόληψης με αυστηρές δημοσιονομικές διορθώσεις. Η Επιτροπή υπέβαλε έκθεση για τα πρώτα αποτελέσματα του ελέγχου της βάσει ανάλυσης κινδύνου όσον αφορά τη διορθωτική ικανότητα των κρατών μελών στις σχετικές ΕΕΔ, και έχει δώσει λεπτομερείς κατευθυντήριες οδηγίες προς τα κράτη μέλη για τη βελτίωση της υποβολής στοιχείων. Τα αποτελέσματα των συνεχιζόμενων ελέγχων όσον αφορά τα αριθμητικά στοιχεία των κρατών μελών θα χρησιμοποιηθούν για να βελτιωθεί περαιτέρω η καθοδήγηση, εάν παραστεί ανάγκη, και τα κράτη μέλη θα ενημερωθούν για τις ορθές πρακτικές. ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ 1.31. Στην παρούσα ενότητα αναλύονται ορισμένα από τα βασικά στοιχεία της δημοσιονομικής διαχείρισης για το 2011, ιδίως η εκτέλεση των πιστώσεων του προϋπολογισμού για αναλήψεις υποχρεώσεων και πληρωμές, η χρησιμοποίηση των πιστώσεων πληρωμών στο τέλος του οικονομικού έτους και το επίπεδο των εκκρεμών δημοσιονομικών αναλήψεων υποχρεώσεων («RAL»). Πιστώσεις του προϋπολογισμού για αναλήψεις υποχρεώσεων και πληρωμές 1.32. Ο προϋπολογισμός της ΕΕ για το 2011 περιελάμβανε πιστώσεις του προϋπολογισμού για αναλήψεις υποχρεώσεων (20), ύψους 142,5 δισεκατομμυρίων ευρώ (21), και πιστώσεις για πληρωμές (22), ύψους 128,3 δισεκατομμυρίων ευρώ (23). Τα όργανα που εκτέλεσαν τον προϋπολογισμό επέδειξαν υψηλά ποσοστά εκτέλεσης: 99,3 % των πιστώσεων για αναλήψεις υποχρεώσεων (το ίδιο με το αντίστοιχο του 2010) και 98,6 % των πιστώσεων για πληρωμές (έναντι 96,6 % το 2010) (24). Οι αναλήψεις υποχρεώσεων, εξαιρουμένων των μεταφορών από το προηγούμενο οικονομικό έτος, ήταν χαμηλότερες των ανώτατων ορίων του δημοσιονομικού πλαισίου κατά 0,1 δισεκατομμύρια ευρώ όσον αφορά τις αναλήψεις υποχρεώσεων και κατά 7,0 δισεκατομμύρια ευρώ όσον αφορά τις πληρωμές, συμπεριλαμβανομένων όλων των αποθεματικών. 1.33. Συνολικά, στο τέλος του 2011, από την εκτέλεση του προϋπολογισμού προέκυψε δημοσιονομικό πλεόνασμα (25) 1,5 δισεκατομμυρίων ευρώ (έναντι 4,5 δισεκατομμυρίων ευρώ το 2010), το οποίο θα αντισταθμιστεί, κατ’ αρχήν, κατά την είσπραξη των ιδίων πόρων από τα κράτη μέλη κατά το (τα) επόμενο(-α) οικονομικό(-ά) έτος(-η). 1.34. Ωστόσο, όσον αφορά τα τρία σημαντικότερα ταμεία του υποτομέα 1β, «Συνοχή για τη ανάπτυξη και την απασχόληση», του πολυετούς δημοσιονομικού πλαισίου [Ευρωπαϊκό Κοινωνικό Ταμείο (ΕΚΤ), Ευρωπαϊκό Ταμείο Περιφερειακής Ανάπτυξης (ΕΤΠΑ) και Ταμείο Συνοχής (ΤΣ)], ο ρυθμός υποβολής αιτήσεων πληρωμών από τα κράτη μέλη επιταχύνθηκε προς το τέλος του έτους. Πράγματι, οι πληρωμές θα μπορούσαν να είναι έως και κατά 5 δισεκατομμύρια ευρώ υψηλότερες, εάν η αυξημένη ανάγκη πόρων είχε προβλεφθεί ορθά και οι απαιτούμενες πιστώσεις πληρωμών είχαν καταστεί διαθέσιμες, παραδείγματος χάριν, με τη μεταφορά μη χρησιμοποιηθέντων σε άλλους τομείς κονδυλίων (26). 1.34. Κατά γενικό κανόνα, η νομική βάση προβλέπει ότι οι αιτήσεις πληρωμής υποβάλλονται 3 φορές τον χρόνο με τελευταία διαβίβαση στοιχείων έως το τέλος του Οκτωβρίου. Εντούτοις, η διάταξη αυτή δεν είναι υποχρεωτική, και τα κράτη μέλη μπορούν να στείλουν τις αιτήσεις τους μέχρι το τέλος του οικονομικού έτους για να αποφύγουν τις αυτόματες αποδεσμεύσεις, γεγονός που εξηγεί τον υψηλό αριθμό αιτήσεων που διαβιβάζονται στο τέλος του έτους. Επιπλέον, οι αποφάσεις διακοπών και αναστολών είναι στοιχεία που ελάχιστα μπορούν να ληφθούν υπόψη για την πρόβλεψη των απαιτούμενων πιστώσεων. Οι διακοπές ενδέχεται να διαρκέσουν μέχρι 6 μήνες σύμφωνα με τον κανονισμό. Μετά τη διόρθωση της ανεπάρκειας από τα κράτη μέλη και, εάν παραστεί ανάγκη, την εφαρμογή δημοσιονομικών διορθώσεων, η Επιτροπή αίρει τη διακοπή και, κατά συνέπεια, οι πληρωμές μπορούν να ξαναρχίσουν. Η Επιτροπή απευθύνθηκε γραπτώς στα κράτη μέλη στις αρχές του 2012 για να τονίσει την ανάγκη να διαβιβάζουν τις περισσότερες απαιτήσεις έως τις 31 Οκτωβρίου. Αυτό θα επιτρέψει στην Επιτροπή να ζητήσει, εκτός της συνολικής μεταβίβασης, διορθωτικό προϋπολογισμό από την αρμόδια αρχή ώστε να αυξήσει τις πιστώσεις πληρωμών για την κάλυψη των αιτήσεων που υποβλήθηκαν, με βάση αιτήσεις πληρωμών που έχουν πραγματικά υποβληθεί και όχι βάσει των προβλέψεων. Χρησιμοποίηση των πιστώσεων πληρωμών στο τέλος του οικονομικού έτους 1.35. Το Συνέδριο διαπιστώνει ότι, για ορισμένους τίτλους του προϋπολογισμού, το ποσό των πληρωμών που πραγματοποιήθηκαν τον Δεκέμβριο ήταν δυσανάλογα υψηλό σε σύγκριση με το σύνολο των πληρωμών κατά τη διάρκεια του υπόλοιπου έτους (27). Η συγκέντρωση τόσο σημαντικού μέρους των πληρωμών σε τόσο περιορισμένο χρονικό διάστημα μπορεί να επηρεάσει αρνητικά την αποτελεσματικότητα των συστημάτων εποπτείας και ελέγχου και να αυξήσει τον κίνδυνο σφάλματος. 1.35. Η συγκέντρωση των πληρωμών εξαρτάται από τον ρυθμό με τον οποίο τα κράτη μέλη και οι άλλοι δικαιούχοι αποστέλλουν τις απαιτήσεις επιστροφής δαπανών στην Επιτροπή. Η Επιτροπή έχει επίσης την άποψη ότι στο τέλος του έτους δεν παρουσιάζουν όλοι οι τίτλοι προϋπολογισμού που αναφέρονται στην υποσημείωση υψηλό ποσοστό πληρωμών. Εκκρεμείς δημοσιονομικές αναλήψεις υποχρεώσεων («RAL») 1.36. Οι εκκρεμείς δημοσιονομικές αναλήψεις υποχρεώσεων («RAL») (28) οι οποίες δεν έχουν ακόμη πληρωθεί ή/και αποδεσμευθεί (29) αυξήθηκαν κατά 13 δισεκατομμύρια ευρώ (ήτοι κατά 6,7 %) φθάνοντας τα 207 δισεκατομμύρια ευρώ, κυρίως στους τομείς πολιτικής που χρηματοδοτούνται με διαχωριζόμενες πιστώσεις (30), και αντιστοιχούν στο ισότιμο διαχωριζόμενων αναλήψεων υποχρεώσεων 2,3 ετών ή διαχωριζόμενων πληρωμών 2,7 ετών, βάσει του ποσοστού εκτέλεσης για το 2011. 1.37. Οι περισσότερες εκκρεμείς αναλήψεις υποχρεώσεων αφορούν τη συνοχή (31) (βλέπε γράφημα 1.2 ). Στον τομέα αυτό, οι εκκρεμείς αναλήψεις υποχρεώσεων ανήλθαν σε 136 δισεκατομμύρια ευρώ (32) (65,5 % του συνολικού ποσού) και αντιστοιχούν σε αναλήψεις υποχρεώσεων 2,7 ετών ή σε πληρωμές 3,2 ετών στον εν λόγω τομέα βάσει του ποσοστού εκτέλεσης για το 2011. Η συντριπτική πλειονότητα αυτών των εκκρεμών αναλήψεων υποχρεώσεων (124,6 δισεκατομμύρια ευρώ ή 92 % του συνολικού ποσού) αφορά την τρέχουσα περίοδο προγραμματισμού 2007-2013 (33). 1.36-1.37. Εκκρεμείς αναλήψεις υποχρεώσεων απορρέουν από τη συνήθη διαχείριση των πολυετών προγραμμάτων και από την αύξηση του συνολικού επιπέδου των νέων αναλήψεων υποχρεώσεων. Όσον αφορά τα διαρθρωτικά ταμεία, το μέγεθος των RAL ελέγχεται βάσει του κανόνα ν + 2 / ν + 3, ο οποίος ορίζεται από τις αντίστοιχες κανονιστικές ρυθμίσεις. Σύμφωνα με τον εν λόγω κανόνα, το προσδοκώμενο επίπεδο των RAL πρέπει να ισοδυναμεί με δύο ή τρία έτη αναλήψεων υποχρεώσεων. Συνεπώς, η κατάσταση των RAL είναι κανονική, όπως φαίνεται στο διάγραμμα 1.2 σε σύγκριση με την κατάσταση των RAL κατά την περίοδο 2000-2006 και τα πρώτα έτη υλοποίησης της περιόδου 2007-2013. Η ισχύς του δείκτη «ποσοστό εκτέλεσης 2011» είναι σχετική για τις πληρωμές, λόγω της έλλειψης διαθέσιμων πιστώσεων κατά το τέλος του οικονομικού έτους (βλέπε σημείο 1.34 τελευταία φράση). 1.38. Το σημαντικά υψηλότερο επίπεδο σωρευθεισών εκκρεμών αναλήψεων υποχρεώσεων που προκύπτει για την περίοδο προγραμματισμού 2007-2013 μπορεί να αποδοθεί εν πολλοίς στην καθυστερημένη εφαρμογή των προγραμμάτων (34). Οι πληρωμές μπορούσαν να πραγματοποιηθούν μόνον αφού τα συστήματα εποπτείας και ελέγχου των κρατών μελών εγκρίνονταν από την Επιτροπή, όπως ορίζουν οι κανονισμοί που διέπουν τα διαρθρωτικά ταμεία. Σύμφωνα με τη διοργανική συμφωνία για δημοσιονομική πειθαρχία και χρηστή δημοσιονομική διαχείριση (35), πρέπει να εξασφαλίζεται ότι οι διατιθέμενες τα προσεχή έτη πιστώσεις πληρωμών επαρκούν για να καλύψουν τη διαρκώς αυξανόμενη διαφορά μεταξύ των εκκρεμών αναλήψεων υποχρεώσεων και των πιστώσεων για πληρωμές (βλέπε επίσης σημείο 1.34). 1.38. Ο μηχανισμός εκ των προτέρων έγκρισης των συστημάτων διαχείρισης και ελέγχου των κρατών μελών πριν από την εκτέλεση κάθε ενδιάμεσης πληρωμής, ο οποίος εισήχθη για πρώτη φορά για την περίοδο 2007-2013, αποτελεί σημαντική βελτίωση όσον αφορά την εξασφάλιση των πληρωμών της ΕΕ για τη συνοχή. Κατά τη διάρκεια της περιόδου προγραμματισμού, οι απαιτήσεις για την υποβολή της αίτησης πληρωμής τροποποιήθηκαν για τις υποχρεώσεις του 2007 και η διαδικασία κατέστη περισσότερο ευέλικτη για τα μεγάλα έργα. Τα μέτρα αυτά επιβράδυναν τα επίπεδα δαπανών. Η πλήρης εκτέλεση των διαθέσιμων πιστώσεων από τα διαρθρωτικά ταμεία τόσο το 2010 όσο και το 2011 δείχνει ότι η αύξηση των RAL μπορεί να προκύψει επίσης από έλλειψη διαθέσιμων πιστώσεων του προϋπολογισμού στο τέλος του οικονομικού έτους (βλέπε επίσης σημείο 1.34). Το επισυναπτόμενο διάγραμμα 1.2 παρέχει αποδεικτικά στοιχεία για την πιθανή απορρόφηση των εκκρεμών αναλήψεων υποχρεώσεων που συσσωρεύτηκαν κατά την περίοδο προγραμματισμού του δημοσιονομικού πλαισίου. Τέλος, η Επιτροπή συμφωνεί ότι κατά τα επόμενα έτη πρέπει να διατεθούν επαρκείς πιστώσεις πληρωμών. Η Επιτροπή δεσμεύεται να υποβάλει σχέδια προϋπολογισμών που να καλύπτουν το διευρυνόμενο χάσμα μεταξύ εκκρεμών αναλήψεων υποχρεώσεων και πιστώσεων πληρωμών.

(1) Οι ενοποιημένες οικονομικές καταστάσεις περιλαμβάνουν τον ισολογισμό, τον λογαριασμό οικονομικού αποτελέσματος, τον πίνακα ταμειακών ροών, την κατάσταση μεταβολών του καθαρού ενεργητικού, καθώς και σύνοψη των κύριων λογιστικών πολιτικών και άλλες επεξηγηματικές σημειώσεις (συμπεριλαμβανομένης της πληροφόρησης κατά τομέα).

(2) Οι ενοποιημένες εκθέσεις σχετικά με την εκτέλεση του προϋπολογισμού περιλαμβάνουν τις ενοποιημένες εκθέσεις σχετικά με την εκτέλεση του προϋπολογισμού, καθώς και σύνοψη των αρχών του προϋπολογισμού και άλλες επεξηγηματικές σημειώσεις.

(3) Οι λογιστικοί κανόνες που εγκρίνει ο υπόλογος της Επιτροπής απορρέουν από τα Διεθνή Λογιστικά Πρότυπα για τον Δημόσιο Τομέα (International Public Sector Accounting Standards — ΙΡSAS), που εκδίδει η Διεθνής Ομοσπονδία Λογιστών ή, ελλείψει αυτών, από τα Διεθνή Λογιστικά Πρότυπα (International Accounting Standards — IAS)/Διεθνή Πρότυπα Χρηματοοικονομικής Πληροφόρησης (International Financial Reporting Standards — IFRS), που εκδίδει το Συμβούλιο Διεθνών Λογιστικών Προτύπων. Σύμφωνα με τον δημοσιονομικό κανονισμό, οι ενοποιημένες οικονομικές καταστάσεις για το οικονομικό έτος 2011 καταρτίστηκαν (όπως συμβαίνει από το οικονομικό έτος 2005 και εξής) βάσει των εν λόγω λογιστικών κανόνων που εγκρίνει ο υπόλογος της Επιτροπής, με τους οποίους οι αρχές της λογιστικής σε δεδουλευμένη βάση προσαρμόζονται στο ειδικό πλαίσιο της Ευρωπαϊκής Ένωσης, ενώ οι ενοποιημένες εκθέσεις σχετικά με την εκτέλεση του προϋπολογισμού εξακολουθούν να βασίζονται, πρωτίστως, στις ταμειακές κινήσεις.

(4) Το ακρωνύμιο προέρχεται από τον γαλλικό όρο «Déclaration d’assurance».

(5) Βλέπε άρθρο 287 της Συνθήκης για τη λειτουργία της Ευρωπαϊκής Ένωσης.

(6) Ο κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (ΕΕ L 248 της 16.9.2002, σ. 1), όπως τροποποιήθηκε τελευταία με τον κανονισμό (ΕΕ, Ευρατόμ) αριθ. 1081/2010 του Ευρωπαϊκού Κοινοβουλίου και του Συμβουλίου (ΕΕ L 311 της 26.11.2010, σ. 9) ορίζει ότι οι οριστικοί ενοποιημένοι λογαριασμοί διαβιβάζονται πριν από την 31η Ιουλίου του επόμενου οικονομικού έτους (βλέπε άρθρο 129).

(7) Όσον αφορά την εμβέλεια του ελέγχου των εσόδων, βλέπε σημεία 2.9 και 2.13.

(8) Ενδιάμεσες και τελικές πληρωμές βάσει των δηλώσεων δαπανών οι οποίες πραγματοποιήθηκαν σε επίπεδο τελικών αποδεκτών (βλέπε σημεία 3.9, 4.9, 5.27 και 6.12).

(9) Σε αντίθεση με τα προηγούμενα έτη, η μη εκπλήρωση, εκ μέρους των αποδεκτών πληρωμών στο πλαίσιο της ΚΓΠ, των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος. Κατά την εκτίμηση του Συνεδρίου, όσον αφορά τις πληρωμές λαμβανόμενες ως σύνολο, τα εντοπισθέντα σφάλματα αντιστοιχούν στο 0,1 % περίπου του πιθανότερου ποσοστού σφάλματος (βλέπε σημείο 3.9 δεύτερη περίπτωση, σημείο 3.13, σημείο 4.9 δεύτερη περίπτωση, και σημεία 4.16 έως 4.18).

(10) Λευκή Βίβλος «Μεταρρύθμιση της Επιτροπής», COM(2000) 200 final, της 5ης Απριλίου 2000.

(11) Ψήφισμα του Ευρωπαϊκού Κοινοβουλίου, της 19ης Ιανουαρίου 2000, σχετικά με τις συνέχειες που δόθηκαν στη δεύτερη έκθεση της Επιτροπής Ανεξάρτητων Εμπειρογνωμόνων για τη μεταρρύθμιση της Επιτροπής (ΕΕ C 304 της 24.10.2000, σ. 135).

(12) Τα πρότυπα εσωτερικού ελέγχου της Επιτροπής είναι εμπνευσμένα σε μεγάλο βαθμό από τις αρχές της COSO, μιας ιδιωτικής εθελοντικής οργάνωσης, σκοπός της οποίας είναι η βελτίωση της ποιότητας της δημοσιονομικής διαχείρισης και της κατάρτισης εκθέσεων μέσω της επαγγελματικής δεοντολογίας, αποτελεσματικών συστημάτων εσωτερικού ελέγχου και της εταιρικής διακυβέρνησης.

(13) Ο όρος «γενικός διευθυντής» χρησιμοποιείται με την ευρεία έννοια και υποδηλώνει τον εκάστοτε αρμόδιο. Στην πράξη, οι 48 δηλώσεις έχουν υπογραφεί από 1 γενικό γραμματέα, 36 γενικούς διευθυντές, 7 διευθυντές και 4 προϊσταμένους υπηρεσιών.

(14) Τα περί επιδόσεων ζητήματα που περιλαμβάνονται στις ετήσιες εκθέσεις δραστηριοτήτων παρουσιάζονται στο κεφάλαιο 10.

(15) Βλέπε σημεία 3.40 έως 3.41, 4.48 έως 4.50, 5.67 έως 5.69, 6.24 έως 6.26 και 7.25.

(16) Βλέπε σημεία 1.32 έως 1.50 της ετήσιας έκθεσης του Συνεδρίου για το 2009.

(17) Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο και το Ελεγκτικό Συνέδριο — Συγκεφαλαιωτική έκθεση των επιτευγμάτων της Επιτροπής όσον αφορά τη διαχείριση το 2011, COM(2012) 281 final, της 6ης Ιουνίου 2012.

(18) Οι γενικές διευθύνσεις που είναι αρμόδιες για την εξωτερική βοήθεια δεν διαθέτουν πληροφορίες σχετικά με τη συνολική ποιότητα της δημοσιονομικής διαχείρισης, ωστόσο, δεν διατυπώνεται καμία σχετική επιφύλαξη (βλέπε σημείο 7.25 και σημεία 52 έως 53 της ετήσιας έκθεσης σχετικά με τα ΕΤΑ για το οικονομικό έτος 2011).

(19) Βλέπε γνώμη αριθ. 6/2010 του Ευρωπαϊκού Ελεγκτικού Συνεδρίου σχετικά με πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό της Ευρωπαϊκής Ένωσης (ΕΕ C 334 της 10.12.2010, σ. 1).

(20) Ποσά διαθέσιμα για αναλήψεις υποχρεώσεων κατά το υπό εξέταση οικονομικό έτος, καθώς και για τα επόμενα.

(21) Το ποσό αυτό περιλαμβάνει πιστώσεις για αναλήψεις υποχρεώσεων μεταφερθείσες από το 2010, ύψους 259 εκατομμυρίων ευρώ, και συνολική αύξηση κατά 284 εκατομμύρια ευρώ των πιστώσεων για αναλήψεις υποχρεώσεων, η οποία προκύπτει από τους επτά διορθωτικούς προϋπολογισμούς που εγκρίθηκαν κατά το 2011. Δεν περιλαμβάνει τα έσοδα για ειδικό προορισμό, τα οποία το 2011 ανέρχονται σε 6,2 δισεκατομμύρια ευρώ όσον αφορά τις αναλήψεις υποχρεώσεων και σε 6,7 δισεκατομμύρια ευρώ όσον αφορά τις πληρωμές. Τα έσοδα για ειδικό προορισμό χρησιμοποιούνται για τη χρηματοδότηση ειδικών δαπανών [βλέπε άρθρο 18 του δημοσιονομικού κανονισμού — κανονισμός (ΕΚ, Ευρατόμ) αριθ. 1605/2002]. Στα έσοδα αυτά συγκαταλέγονται, μεταξύ άλλων, οι επιστροφές από την ανάκτηση αχρεωστήτως καταβληθέντων ποσών, τα οποία διατίθενται εκ νέου στο κονδύλιο του προϋπολογισμού από το οποίο προέρχονταν, οι συνεισφορές των μελών της ΕΖΕΣ οι οποίες προσαυξάνουν συγκεκριμένα κονδύλια του προϋπολογισμού και έσοδα προερχόμενα από τρίτους στις περιπτώσεις σύναψης συμφωνιών οι οποίες συνεπάγονται οικονομική συνεισφορά σε δραστηριότητες της ΕΕ.

(22) Ποσά διαθέσιμα για πληρωμές κατά το υπό εξέταση οικονομικό έτος.

(23) Το ποσό αυτό περιλαμβάνει πιστώσεις για πληρωμές μεταφερθείσες από το 2010, ύψους 1 582 εκατομμυρίων ευρώ, και συνολική αύξηση κατά 200 εκατομμύρια ευρώ των πιστώσεων για πληρωμές, η οποία προκύπτει από τους επτά διορθωτικούς προϋπολογισμούς που εγκρίθηκαν κατά το 2011.

(24) Το 2011 οι πιστώσεις για αναλήψεις υποχρεώσεων ήταν υψηλότερες σε σύγκριση με τις αντίστοιχες του 2010 κατά 0,6 δισεκατομμύρια ευρώ (ήτοι κατά 0,4 %), οι δε πιστώσεις για πληρωμές ήταν υψηλότερες κατά 3,6 δισεκατομμύρια ευρώ (ήτοι κατά 2,9 %).

(25) Το δημοσιονομικό πλεόνασμα συνιστά το αποτέλεσμα της εκτέλεσης του προϋπολογισμού. Ωστόσο, δεν αποτελεί αποθεματικό και δεν μπορεί να σωρευθεί και να χρησιμοποιηθεί για τη χρηματοδότηση δαπανών σε μελλοντικά οικονομικά έτη.

(26) Στην περίπτωση του ΕΚΤ, η υποχρησιμοποίηση κατά το 2010 (βλέπε ετήσια έκθεση του Συνεδρίου για το οικονομικό έτος 2010, σημείο 1.41) οδήγησε σε πρόσθετες πληρωμές κατά το 2011. Το γεγονός αυτό, σε συνδυασμό με την επιτάχυνση του ρυθμού υποβολής αιτήσεων πληρωμών προς το τέλος του έτους, συνέβαλε στην αύξηση των πραγματικών πληρωμών στο 114 % του αρχικού προϋπολογισμού. Οι πρόσθετες αιτήσεις πληρωμών στο πλαίσιο του ΕΚΤ καλύφθηκαν κυρίως από μεταφορές πιστώσεων από το ΕΤΠΑ και το ΤΣ. Ωστόσο, η απρόβλεπτη εισροή αιτήσεων πληρωμών στο πλαίσιο του ΕΤΠΑ και του ΤΣ προς το τέλος του έτους ανέτρεψε τις προβλέψεις και αύξησε τις πραγματικές πληρωμές σε τέτοιο επίπεδο ώστε πρόσθετες πληρωμές από τα εν λόγω ταμεία θα μπορούσαν να είχαν πραγματοποιηθεί, εάν είχαν καταστεί διαθέσιμες οι σχετικές πιστώσεις — βλέπε επίσης «Έκθεση σχετικά με τη δημοσιονομική και χρηματοοικονομική διαχείριση που συνοδεύει τους λογαριασμούς των Κοινοτήτων — Οικονομικό έτος 2011» (Report on budgetary and financial management accompanying the Community accounts — Financial year 2011), σ. 42-45.

(27) Υψηλά ποσοστά πληρωμών τον Δεκέμβριο σε σύγκριση με τις πραγματικές πληρωμές κατά τη διάρκεια του υπόλοιπου έτους: τίτλος 06 — Κινητικότητα και μεταφορές 26 % (295 εκατομμύρια), τίτλος 17 — Υγεία και προστασία των καταναλωτών 44 % (266 εκατομμύρια), τίτλος 19 — Εξωτερικές σχέσεις 31 % (1 016 εκατομμύρια), τίτλος 21 — Ανάπτυξη και σχέσεις με τις χώρες της Αφρικής, της Καραϊβικής και του Ειρηνικού 27 % (403 εκατομμύρια), τίτλος 22 — Διεύρυνση 28 % (264 εκατομμύρια) και τίτλος 32 — Ενέργεια 23 % (219 εκατομμύρια).

(28) Από τον γαλλικό όρο «Reste à liquider» (υπόλοιπο προς εκκαθάριση).

(29) Οι εκκρεμείς δημοσιονομικές αναλήψεις υποχρεώσεων προκύπτουν ως άμεση συνέπεια των διαχωριζόμενων πιστώσεων (βλέπε υποσημείωση 30), στις περιπτώσεις κατά τις οποίες η ολοκλήρωση των προγραμμάτων δαπανών απαιτεί περισσότερα του ενός έτη και οι αναλήψεις υποχρεώσεων, οι οποίες πραγματοποιήθηκαν σε προηγούμενα έτη, παραμένουν εκκρεμείς έως ότου πραγματοποιηθούν οι αντίστοιχες πληρωμές.

(30) Στον προϋπολογισμό γίνεται διάκριση μεταξύ δύο ειδών πιστώσεων, των μη διαχωριζόμενων πιστώσεων και των διαχωριζόμενων πιστώσεων. Οι μη διαχωριζόμενες πιστώσεις χρησιμοποιούνται για τη χρηματοδότηση δράσεων ετήσιου χαρακτήρα, π.χ. διοικητικών δαπανών. Οι διαχωριζόμενες πιστώσεις καθιερώθηκαν για τη διαχείριση πολυετών δράσεων· οι σχετικές πληρωμές μπορούν να πραγματοποιούνται τόσο κατά το έτος ανάληψης της σχετικής υποχρέωσης όσο και κατά τα επόμενα έτη. Οι διαχωριζόμενες πιστώσεις χρησιμοποιούνται κυρίως για τα διαρθρωτικά ταμεία και το Ταμείο Συνοχής.

(31) Όσον αφορά τον τομέα της συνοχής, οι προβλεπόμενες στο δημοσιονομικό πλαίσιο 2000-2006 συνολικές αναλήψεις υποχρεώσεων ανέρχονταν συνολικά σε 261 δισεκατομμύρια ευρώ (βλέπε λογαριασμούς του 2006), ενώ στο δημοσιονομικό πλαίσιο 2007-2013 προβλέπονται 348 δισεκατομμύρια ευρώ (βλέπε λογαριασμούς του 2011), ήτοι σημειώθηκε αύξηση κατά 33 %.

(32) Όσον αφορά τον τομέα της συνοχής, βλέπε «Έκθεση σχετικά με τη δημοσιονομική και χρηματοοικονομική διαχείριση που συνοδεύει τους λογαριασμούς των Κοινοτήτων — Οικονομικό έτος 2011» (Report on budgetary and financial management accompanying the Community accounts — Financial year 2011), σ. 28 και 42-45.

(33) Ο κανόνας της αυτόματης αποδέσμευσης (κανόνας του ν + 2/ν + 3) διευκολύνει την εκκαθάριση των εκκρεμών αναλήψεων υποχρεώσεων. Ο κανόνας αυτός επιβάλλει την αυτόματη αποδέσμευση όλων των κονδυλίων τα οποία δεν έχουν δαπανηθεί ή δεν καλύπτονται από αίτηση πληρωμής στο τέλος του δεύτερου/τρίτου έτους το οποίο έπεται του έτους καταλογισμού. Στο πλαίσιο της δέσμης μέτρων της «τρίτης απλούστευσης», ο κανόνας του ν + 2/ν + 3 τροποποιήθηκε τελευταία για τις αναλήψεις υποχρεώσεων του 2007 στον τομέα της συνοχής [βλέπε κανονισμό (ΕΚ) αριθ. 1083/2006 του Συμβουλίου (ΕΕ L 210 της 31.7.2006, σ. 26), όπως τροποποιήθηκε με τον κανονισμό (ΕΕ) αριθ. 539/2010 του Ευρωπαϊκού Κοινοβουλίου και του Συμβουλίου (ΕΕ L 158 της 24.6.2010, σ. 1)].

(34) Βλέπε ετήσια έκθεση του Συνεδρίου για το οικονομικό έτος 2008, σημεία 6.8 και 6.26 έως 6.28. Περισσότερες πληροφορίες διατίθενται στην έκθεση της Επιτροπής σχετικά με τη δημοσιονομική και χρηματοοικονομική διαχείριση που συνοδεύει τους λογαριασμούς των Κοινοτήτων — Οικονομικό έτος 2008 (Report on budgetary and financial management accompanying the Community accounts — Financial year 2008), σ. 42, καθώς και στην ανάλυση εκ μέρους της Επιτροπής της εκτέλεσης του προϋπολογισμού των διαρθρωτικών ταμείων και του Ταμείου Συνοχής το 2008 (Analysis of the budgetary implementation of the Structural and Cohesion Funds in 2008), σ. 5 και 13-17.

(35) ΕΕ C 139 της 14.6.2006, σ. 1. Βλέπε επίσης άρθρο 3 της απόφασης 2007/436/ΕΚ, Ευρατόμ του Συμβουλίου, της 7ης Ιουνίου 2007, για το σύστημα των ιδίων πόρων των Ευρωπαϊκών Κοινοτήτων (ΕΕ L 163 της 23.6.2007, σ. 17).

(36) Οι τίτλοι 14 και 24 έως 31 του τμήματος III του γενικού προϋπολογισμού, οι οποίοι αφορούν πρωτίστως τις διοικητικές δαπάνες, περιλαμβάνονται στο τμήμα του κεφαλαίου 9 που αναφέρεται στην Ευρωπαϊκή Επιτροπή.

(37) Οι διοικητικές δαπάνες δεν περιλαμβάνονται στις σχετικές ομάδες πολιτικής, αλλά παρουσιάζονται χωριστά υπό ειδικό τίτλο. Ως εκ τούτου, υπάρχουν διαφορές σε σύγκριση με τα κεφάλαια 3 έως 9.

(38) Στην ετήσια έκθεση για το οικονομικό έτος 2010, οι ομάδες πολιτικής Γεωργία: αγορά και άμεση στήριξη και Αγροτική ανάπτυξη, περιβάλλον, αλιεία και υγεία αποτελούσαν ενιαία ομάδα πολιτικής. Το αυτό ίσχυε και για τις ομάδες πολιτικής Περιφερειακή πολιτική, ενέργεια και μεταφορές και Απασχόληση και κοινωνικές υποθέσεις. Τα συγκεντρωτικά αποτελέσματα για το 2011, βάσει της προηγούμενης διάρθρωσης, παρουσιάζονται στον πίνακα 1.3 .

(39) Τα συστήματα κατατάσσονται ως «μερικώς αποτελεσματικά» στις περιπτώσεις κατά τις οποίες κρίθηκε ότι ορισμένοι μηχανισμοί ελέγχου λειτουργούσαν επαρκώς, ενώ άλλοι όχι. Κατά συνέπεια, στο σύνολό τους, ενδεχομένως να μην εξασφαλίζουν τον περιορισμό σε αποδεκτό επίπεδο των σφαλμάτων που περιέχουν οι σχετικές πράξεις. Για λεπτομέρειες βλέπε την ενότητα «Εμβέλεια και τρόπος προσέγγισης του ελέγχου» των κεφαλαίων 2 έως 9.

(40) Η συχνότητα εμφάνισης σφαλμάτων αντιστοιχεί στο ποσοστό του δείγματος που περιέχει προσδιορίσιμα και μη προσδιορίσιμα ποσοτικώς σφάλματα. Τα ποσοστά έχουν στρογγυλοποιηθεί.

(41) Δαπάνες που αποδόθηκαν (βλέπε σημείο 3.9).

(42) Δαπάνες που αποδόθηκαν (βλέπε σημείο 4.9).

(43) Δαπάνες που αποδόθηκαν (βλέπε σημείο 5.27).

(44) Δαπάνες που αποδόθηκαν (βλέπε σημείο 6.12).

(45) Η διαφορά μεταξύ των πληρωμών του 2011 (129 395 εκατομμύρια ευρώ — βλέπε πίνακα 1.1 ) και του συνολικού ποσού για το σύνολο του ελεγχθέντος πληθυσμού στο πλαίσιο της κανονικότητας των πράξεων αντιστοιχεί στις προπληρωμές που καταβλήθηκαν για τις ομάδες πολιτικής Γεωργία: αγορά και άμεση στήριξη (8 εκατομμύρια ευρώ), Αγροτική ανάπτυξη, περιβάλλον, αλιεία και υγεία (565 εκατομμύρια ευρώ), Περιφερειακή πολιτική, ενέργεια και μεταφορές (1 469 εκατομμύρια ευρώ) και Απασχόληση και κοινωνικές υποθέσεις (128 εκατομμύρια ευρώ) (βλέπε σημεία 3.9, 4.9, 5.27 και 6.12).

(46) Σε αντίθεση με τα προηγούμενα έτη, η μη εκπλήρωση των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος. Τα εντοπισθέντα σφάλματα αντιστοιχούν στο 0,2 % περίπου του συνολικού πιθανότερου ποσοστού σφάλματος (βλέπε σημείο 3.9, δεύτερη περίπτωση, και σημείο 3.13).

(47) Σε αντίθεση με τα προηγούμενα έτη, η μη εκπλήρωση των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος. Τα εντοπισθέντα σφάλματα αντιστοιχούν στο 0,2 % περίπου του συνολικού πιθανότερου ποσοστού σφάλματος (βλέπε σημείο 4.9, δεύτερη περίπτωση, και σημεία 4.16 έως 4.18).

(48) Σε αντίθεση με τα προηγούμενα έτη, η μη εκπλήρωση, εκ μέρους των αποδεκτών πληρωμών στο πλαίσιο της ΚΓΠ, των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος. Σύμφωνα με τις εκτιμήσεις του Συνεδρίου, όσον αφορά τις πληρωμές λαμβανόμενες ως σύνολο, τα εντοπισθέντα σφάλματα αντιστοιχούν στο 0,1 % περίπου του πιθανότερου ποσοστού σφάλματος (βλέπε επίσης υποσημειώσεις 9 και 10).

(49) Ο έλεγχος περιελάμβανε την εξέταση, σε επίπεδο Επιτροπής, δείγματος ενταλμάτων ανάκτησης το οποίο κάλυπτε όλα τα είδη εσόδων (βλέπε σημεία 2.8, 2.9 και 2.13).

(50) Σε αντίθεση με τα προηγούμενα έτη, η μη εκπλήρωση των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος (βλέπε σημεία 3.9, 3.13, 4.9 και 4.16 έως 4.18). Τα εντοπισθέντα σφάλματα αντιστοιχούν στο 0,2 % περίπου του συνολικού πιθανότερου ποσοστού σφάλματος.

(51) Σε αντίθεση με τα προηγούμενα έτη, η μη εκπλήρωση, εκ μέρους των αποδεκτών πληρωμών στο πλαίσιο της ΚΓΠ, των υποχρεώσεων που επιβάλλει η πολλαπλή συμμόρφωση συμπεριελήφθη στον υπολογισμό του πιθανότερου ποσοστού σφάλματος. Σύμφωνα με τις εκτιμήσεις του Συνεδρίου, όσον αφορά τις πληρωμές λαμβανόμενες ως σύνολο, τα εντοπισθέντα σφάλματα αντιστοιχούν στο 0,1 % περίπου του πιθανότερου ποσοστού σφάλματος (βλέπε επίσης υποσημείωση 1).

(52) Για τον πλήρη κατάλογο των ΓΔ/υπηρεσιών της Επιτροπής επισκεφθείτε τον ιστότοπο http://publications.europa.eu/code/en/en-390600.htm

(53) Πηγή: ετήσιοι λογαριασμοί για το οικονομικό έτος 2011.

(54) Πηγή: ετήσιες εκθέσεις δραστηριοτήτων για το 2011. Η ΓΔ REGIO και ο Εκτελεστικός Οργανισμός Έρευνας (REA) ανέφεραν ελάχιστα και μέγιστα ποσά, εκ των οποίων ελήφθησαν υπόψη μόνο τα μέγιστα.

ΠΑΡΑΡΤΗΜΑ 1.1 ΜΕΘΟΔΟΛΟΓΙΑ ΚΑΙ ΤΡΟΠΟΣ ΠΡΟΣΕΓΓΙΣΗΣ ΤΟΥ ΕΛΕΓΧΟΥ ΜΕΡΟΣ 1 — Μεθοδολογία και τρόπος προσέγγισης του ελέγχου σχετικά με την αξιοπιστία των λογαριασμών (δημοσιονομικός έλεγχος) 1. Προκειμένου να αξιολογείται εάν οι ενοποιημένοι λογαριασμοί, οι οποίοι περιλαμβάνουν τις ενοποιημένες οικονομικές καταστάσεις και τις ενοποιημένες εκθέσεις σχετικά με την εκτέλεση του προϋπολογισμού (1), παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασης της Ευρωπαϊκής Ένωσης, καθώς και των αποτελεσμάτων των πράξεων και των ταμειακών ροών στο τέλος του οικονομικού έτους, τα κύρια κριτήρια αξιολόγησης είναι τα εξής: α) νομιμότητα και κανονικότητα: οι λογαριασμοί καταρτίζονται σύμφωνα με τους σχετικούς κανόνες και οι πιστώσεις του προϋπολογισμού είναι διαθέσιμες· β) πληρότητα: όλες οι πράξεις εσόδων και δαπανών, καθώς και όλα τα στοιχεία ενεργητικού και παθητικού (συμπεριλαμβανομένων των εκτός ισολογισμού στοιχείων) που αφορούν τη συγκεκριμένη χρονική περίοδο καταχωρίζονται στους λογαριασμούς· γ) πραγματικότητα των πράξεων και ύπαρξη των στοιχείων ενεργητικού και παθητικού: οι πράξεις εσόδων και δαπανών αιτιολογούνται από κάποιο γεγονός που αφορά την ελεγχόμενη μονάδα και την εξεταζόμενη χρονική περίοδο, ενώ τα στοιχεία ενεργητικού και παθητικού υπάρχουν κατά την ημερομηνία κατάρτισης του ισολογισμού και ανήκουν στην ελεγχόμενη μονάδα· δ) μέτρηση και αποτίμηση: οι πράξεις εσόδων και δαπανών, καθώς και τα στοιχεία ενεργητικού ή παθητικού, καταχωρίζονται στους λογαριασμούς με την κατάλληλη αξία, λαμβανομένης υπόψη της αρχής της σύνεσης· ε) παρουσίαση των πληροφοριών: οι πράξεις εσόδων και δαπανών, καθώς και τα στοιχεία ενεργητικού ή παθητικού, παρουσιάζονται και περιγράφονται σύμφωνα με τους ισχύοντες λογιστικούς κανόνες και συμβάσεις, καθώς και σύμφωνα με την αρχή της διαφάνειας. 2. Ο έλεγχος συνίσταται στα εξής βασικά στοιχεία: α) επικαιροποίηση της αξιολόγησης του περιβάλλοντος λογιστικού ελέγχου· β) έλεγχο της λειτουργίας των βασικών λογιστικών διαδικασιών, καθώς και της διαδικασίας κλεισίματος του οικονομικού έτους· γ) αναλυτικούς ελέγχους (συνάφεια και ευλογοφάνεια) των κύριων λογιστικών στοιχείων· δ) αναλύσεις και συμφωνίες λογαριασμών ή/και υπολοίπων και ε) ελέγχους επαλήθευσης των αναλήψεων υποχρεώσεων, των πληρωμών και συγκεκριμένων στοιχείων του ισολογισμού, βάσει αντιπροσωπευτικών δειγμάτων. ΜΕΡΟΣ 2 — Μεθοδολογία και τρόπος προσέγγισης του ελέγχου σχετικά με την κανονικότητα των πράξεων (έλεγχος συμμόρφωσης) 3. Ο τρόπος προσέγγισης που υιοθετεί το Συνέδριο για τον έλεγχο της κανονικότητας των πράξεων στις οποίες βασίζονται οι λογαριασμοί συνίσταται: — σε άμεσους δειγματοληπτικούς ελέγχους πράξεων στον τομέα των εσόδων και σε κάθε τομέα δαπανών (βλέπε πίνακα 1.1 ), προκειμένου να εξακριβώνεται ο βαθμός της κανονικότητάς τους, και — σε αξιολόγηση της αποτελεσματικότητας των συστημάτων εποπτείας και ελέγχου που διασφαλίζουν την κανονικότητα των πράξεων. 4. Τα ανωτέρω συμπληρώνονται με αποδεικτικά στοιχεία προερχόμενα από τις εργασίες άλλων ελεγκτών (κατά περίπτωση), καθώς και με ανάλυση των θέσεων της Επιτροπής. Πώς διενεργεί το Συνέδριο τους δειγματοληπτικούς ελέγχους πράξεων 5. Ο άμεσος δειγματοληπτικός έλεγχος πράξεων στο πλαίσιο κάθε ειδικής αξιολόγησης (κεφάλαια 2 έως 9) βασίζεται σε αντιπροσωπευτικό δείγμα των ενταλμάτων είσπραξης (στην περίπτωση των εσόδων) και των πληρωμών στο πλαίσιο της σχετικής ομάδας πολιτικής (2). Από τον εν λόγω δειγματοληπτικό έλεγχο προκύπτει στατιστική εκτίμηση του βαθμού στον οποίο οι πράξεις που περιλαμβάνονται στον σχετικό πληθυσμό είναι παράτυπες. 6. Το Συνέδριο, προκειμένου να καθορίζει τα μεγέθη των δειγμάτων που είναι αναγκαία για την επίτευξη αξιόπιστου αποτελέσματος, χρησιμοποιεί ένα μοντέλο διασφάλισης του ελέγχου. Αυτό συνεπάγεται εκτίμηση, αφενός, του κινδύνου οι πράξεις να περιέχουν σφάλματα (εγγενής κίνδυνος), και, αφετέρου, του κινδύνου τα συστήματα να μην παρέχουν τη δυνατότητα αποτροπής ή εντοπισμού και διόρθωσης των σφαλμάτων αυτών (επικινδυνότητα του συστήματος εσωτερικού ελέγχου). 7. Οι δειγματοληπτικοί έλεγχοι πράξεων συνεπάγονται τη λεπτομερή εξέταση κάθε πράξης που επιλέγεται στο πλαίσιο των δειγμάτων, συμπεριλαμβανομένης της εξακρίβωσης κατά πόσον η αίτηση ή η πληρωμή υπολογίστηκε ορθά και σύμφωνα με τους κανόνες και κανονισμούς που ισχύουν σχετικά. Το Συνέδριο επιλέγει δείγματα πράξεων που έχουν καταχωριστεί στους λογαριασμούς του προϋπολογισμού, ακολουθεί την πορεία της πληρωμής έως το επίπεδο του τελικού αποδέκτη (π.χ. γεωργού, διοργανωτή μαθημάτων κατάρτισης ή αναδόχου έργου στον τομέα της αναπτυξιακής βοήθειας) και διενεργεί δειγματοληπτικούς ελέγχους συμμόρφωσης σε κάθε επίπεδο. Όταν η πράξη (σε οποιοδήποτε επίπεδο) έχει υπολογιστεί εσφαλμένα ή δεν συμμορφώνεται προς κανονιστική απαίτηση ή συμβατική διάταξη, θεωρείται ότι περιέχει σφάλμα. Πώς αξιολογεί και πώς παρουσιάζει το Συνέδριο τα αποτελέσματα των δειγματοληπτικών ελέγχων πράξεων 8. Σφάλματα στις πράξεις εμφανίζονται για διάφορους λόγους και λαμβάνουν ποικίλες μορφές, ανάλογα με τη φύση της παράβασης και τον συγκεκριμένο κανόνα ή τη συμβατική απαίτηση που παραβιάζεται. Τα σφάλματα σε επιμέρους πράξεις δεν επηρεάζουν πάντοτε το συνολικό ποσό που καταβλήθηκε. 9. Το Συνέδριο κατατάσσει τα σφάλματα με βάση: — το κατά πόσον είναι προσδιορίσιμα ποσοτικώς ή μη προσδιορίσιμα ποσοτικώς, ανάλογα με το εάν είναι δυνατό να μετρηθεί το τμήμα του ποσού που καταβλήθηκε ή εισπράχθηκε από τον προϋπολογισμό της ΕΕ και το οποίο περιέχει σφάλμα, και — τη φύση τους και, συγκεκριμένα, ανάλογα με το εάν αφορούν την επιλεξιμότητα (πληρωμή που δεν πληροί τους κανόνες επιλεξιμότητας), την πραγματική υπόσταση (απόδοση δαπάνης η οποία δεν αποδεικνύεται ότι πραγματοποιήθηκε) ή την ακρίβεια (πληρωμή η οποία υπολογίστηκε εσφαλμένα). 10. Οι δημόσιες συμβάσεις αποτελούν τομέα στον οποίο το Συνέδριο συχνά εντοπίζει σημαντικά σφάλματα. Η νομοθεσία της ΕΕ καθώς και η εθνική νομοθεσία σχετικά με τις δημόσιες συμβάσεις συνίσταται, κυρίως, σε σειρά διαδικαστικών απαιτήσεων. Προκειμένου να εξασφαλίζεται η τήρηση της θεμελιώδους αρχής του ανταγωνισμού που προβλέπει η Συνθήκη, οι συμβάσεις πρέπει να δημοσιεύονται, οι προσφορές πρέπει να αξιολογούνται σύμφωνα με συγκεκριμένα κριτήρια, οι συμβάσεις δεν πρέπει να κατακερματίζονται τεχνητά προκειμένου τα αντίστοιχα ποσά να είναι χαμηλότερα των κατώτατων ορίων κ.λπ. 11. Για τους σκοπούς του ελέγχου του, το Συνέδριο αποδίδει ιδιαίτερη σημασία στη μη τήρηση διαδικαστικής απαίτησης. Το Συνέδριο: α) θεωρεί «σοβαρά» τα σφάλματα που θέτουν σε κίνδυνο τους στόχους των κανόνων των δημοσίων συμβάσεων, ήτοι τον θεμιτό ανταγωνισμό και την ανάθεση της σύμβασης στον υποψήφιο που υπέβαλε την καλύτερη προσφορά (3)· β) προσδιορίζει ποσοτικώς τον αντίκτυπο των «σοβαρών» παραβάσεων των κανόνων που διέπουν τις δημόσιες συμβάσεις, θεωρώντας ότι πλήττουν τη συνολική αξία της πληρωμής που αφορά τη σύμβαση, ήτοι ότι συνιστούν 100 % προσδιορίσιμο ποσοτικώς σφάλμα (4)· γ) θεωρεί τα λιγότερο σοβαρά σφάλματα, τα οποία δεν θίγουν το αποτέλεσμα της διαδικασίας του διαγωνισμού, ως μη προσδιορίσιμα ποσοτικώς σφάλματα (5). Όταν λαμβάνονται αποφάσεις σχετικά με τον τρόπο αντιμετώπισης των περιπτώσεων πλημμελούς εφαρμογής των κανόνων περί δημόσιων συμβάσεων, ο τρόπος του ποσοτικού προσδιορισμού που εφαρμόζει το Συνέδριο μπορεί να διαφέρει από εκείνον της Επιτροπής ή των κρατών μελών. 12. Το Συνέδριο εκφράζει τη συχνότητα εμφάνισης των σφαλμάτων αναφέροντας το ποσοστό των πράξεων του δείγματος που περιέχει τόσο προσδιορίσιμα όσο και μη προσδιορίσιμα ποσοτικώς σφάλματα. Το ποσοστό αυτό αποτελεί ένδειξη της πιθανής διάχυσης των σφαλμάτων εντός του πλαισίου της εκάστοτε ομάδας πολιτικής. Σε περίπτωση που υπάρχει ουσιώδες σφάλμα, οι σχετικές πληροφορίες παρέχονται στα παραρτήματα X.1 των κεφαλαίων 2 έως 9. 13. Το Συνέδριο, βάσει των σφαλμάτων που έχει προσδιορίσει ποσοτικώς, εφαρμόζοντας συνήθεις στατιστικές τεχνικές, εκτιμά το πιθανότερο ποσοστό σφάλματος (ΠΠΣ) για κάθε ειδική εκτίμηση, καθώς και για το σύνολο των δαπανών του προϋπολογισμού. Το ΠΠΣ είναι ο σταθμισμένος μέσος όρος των εκατοστιαίων ποσοστών σφάλματος που εντοπίστηκαν στο δείγμα (6). Επίσης, το Συνέδριο, εφαρμόζοντας πάλι συνήθεις στατιστικές τεχνικές και με βαθμό εμπιστοσύνης 95 %, εκτιμά το άνοιγμα της ψαλίδας εντός του οποίου βρίσκεται το ποσοστό σφάλματος που αφορά τον πληθυσμό για κάθε ειδική εκτίμηση (καθώς και για το σύνολο των δαπανών). Πρόκειται για το διάστημα μεταξύ του κατώτατου ορίου σφάλματος (ΚΟΣ) και του ανώτατου ορίου σφάλματος (ΑΟΣ) (7) (βλέπε γραφική απεικόνιση κατωτέρω). 14. Το ποσοστό της σκιασμένης περιοχής κάτω από την καμπύλη αποτελεί ένδειξη της πιθανότητας το πραγματικό ποσοστό σφάλματος του πληθυσμού να βρίσκεται μεταξύ ΚΟΣ και ΑΟΣ. 15. Το Συνέδριο, κατά τον σχεδιασμό των ελεγκτικών εργασιών του, επιδιώκει την εφαρμογή διαδικασιών που καθιστούν δυνατή τη σύγκριση του εκτιμώμενου ποσοστού σφάλματος στον πληθυσμό με ένα όριο σημαντικότητας 2 %, καθοριζόμενο κατά το στάδιο του σχεδιασμού. Κατά την αξιολόγηση των αποτελεσμάτων του ελέγχου, το Συνέδριο καθοδηγείται από αυτό το όριο σημαντικότητας και, κατά τη διατύπωση της ελεγκτικής γνώμης του, λαμβάνει υπόψη το είδος, τον αριθμό και το πλαίσιο των σφαλμάτων. Πώς αξιολογεί το Συνέδριο τα συστήματα και πώς παρουσιάζει τα σχετικά αποτελέσματα 16. Τα συστήματα εποπτείας και ελέγχου καθιερώνονται από την Επιτροπή, καθώς και από τα κράτη μέλη και τις δικαιούχους χώρες σε περίπτωση επιμερισμένης ή αποκεντρωμένης διαχείρισης, με σκοπό τη διαχείριση των κινδύνων που επαπειλούν τον προϋπολογισμό, συμπεριλαμβανομένης της κανονικότητας των πράξεων. Ως εκ τούτου, η εκτίμηση της αποτελεσματικότητας των συστημάτων ως προς τη διασφάλιση της κανονικότητας συνιστά βασική ελεγκτική διαδικασία, ιδιαίτερα χρήσιμη για τη διατύπωση συστάσεων βελτίωσης. 17. Κάθε ομάδα πολιτικής διέπεται από πλήθος επιμέρους συστημάτων, όπως και τα έσοδα. Για τον λόγο αυτό, το Συνέδριο επιλέγει συνήθως προς αξιολόγηση, κάθε χρόνο, ένα δείγμα συστημάτων. Τα αποτελέσματα των αξιολογήσεων των συστημάτων παρουσιάζονται υπό μορφή πίνακα με τίτλο «Αποτελέσματα της εξέτασης των συστημάτων», ο οποίος παρατίθεται στα παραρτήματα X.2 των κεφαλαίων 2 έως 9. Τα συστήματα χαρακτηρίζονται αποτελεσματικά ως προς τον περιορισμό του κινδύνου σφάλματος στις πράξεις, μερικώς αποτελεσματικά (όταν υπάρχουν ορισμένες αδυναμίες που επηρεάζουν τη λειτουργική αποτελεσματικότητα) ή μη αποτελεσματικά (όταν οι αδυναμίες είναι διάχυτες και, ως εκ τούτου, υπονομεύεται πλήρως η λειτουργική αποτελεσματικότητα). 18. Επιπλέον, και εφόσον έχουν συγκεντρωθεί αποδεικτικά στοιχεία, το Συνέδριο προβαίνει σε συνολική αξιολόγηση των συστημάτων για την εκάστοτε ομάδα πολιτικής (η οποία επίσης παρουσιάζεται στα παραρτήματα X.2 των κεφαλαίων 2 έως 9), στο πλαίσιο της οποίας λαμβάνεται υπόψη τόσο η αξιολόγηση των επιλεγέντων συστημάτων όσο και τα αποτελέσματα του δειγματοληπτικού ελέγχου των πράξεων. Πώς αξιολογεί το Συνέδριο τις θέσεις της Επιτροπής και πώς παρουσιάζει τα σχετικά αποτελέσματα 19. Όπως ορίζουν τα διεθνή πρότυπα ελέγχου, στο Συνέδριο διαβιβάζεται δήλωση πληρότητας εκ μέρους της Επιτροπής, με την οποία επιβεβαιώνεται ότι η Επιτροπή άσκησε τις αρμοδιότητές της και κοινοποίησε όλες τις πληροφορίες που θα μπορούσαν να ενδιαφέρουν τον ελεγκτή. Το εν λόγω έγγραφο περιλαμβάνει επιβεβαίωση ότι η Επιτροπή γνωστοποίησε κάθε πληροφορία σχετική με την εκτίμηση του κινδύνου απάτης, κάθε πληροφορία σχετική με περιπτώσεις απάτης ή τις περιπτώσεις για τις οποίες υπάρχουν υπόνοιες απάτης και τις οποίες γνωρίζει η Επιτροπή, καθώς και όλες τις σοβαρές περιπτώσεις μη συμμόρφωσης με νόμους και κανονισμούς. 20. Εξάλλου, στα κεφάλαια 2 έως 9 λαμβάνονται υπόψη οι ετήσιες εκθέσεις δραστηριοτήτων των οικείων γενικών διευθύνσεων. Στις εν λόγω εκθέσεις αναφέρεται η επίτευξη των στόχων πολιτικής, καθώς και τα συστήματα διαχείρισης και ελέγχου που έχουν τεθεί σε εφαρμογή προκειμένου να διασφαλίζεται η κανονικότητα των πράξεων και η ορθή χρήση των πόρων. Κάθε ετήσια έκθεση δραστηριοτήτων συνοδεύεται από δήλωση του γενικού διευθυντή η οποία αναφέρει, μεταξύ άλλων, κατά πόσον οι πόροι χρησιμοποιήθηκαν για τον προβλεπόμενο σκοπό, καθώς και κατά πόσον οι ελεγκτικές διαδικασίες διασφαλίζουν την κανονικότητα των πράξεων (8). 21. Το Συνέδριο αξιολογεί τις ετήσιες εκθέσεις δραστηριοτήτων και τις δηλώσεις που τις συνοδεύουν, προκειμένου, αφενός, να προσδιορίζει κατά πόσον αντικατοπτρίζουν πιστά τη δημοσιονομική διαχείριση όσον αφορά την κανονικότητα των πράξεων και, αφετέρου, να καθορίζει τα μέτρα που είναι αναγκαία για την αντιμετώπιση τυχόν σοβαρών αδυναμιών του ελέγχου. Το Συνέδριο αναφέρει τα αποτελέσματα της αξιολόγησης αυτής στην ενότητα «Αποτελεσματικότητα των συστημάτων» στα κεφάλαια 2 έως 9 (9). Πώς καταλήγει το Συνέδριο στις γνώμες που διατυπώνει στη δήλωση αξιοπιστίας 22. Το Συνέδριο καταλήγει στη διατύπωση της γνώμης του σχετικά με την κανονικότητα των πράξεων στις οποίες βασίζονται οι λογαριασμοί της Ευρωπαϊκής Ένωσης, η οποία παρατίθεται στη δήλωση αξιοπιστίας, βάσει του συνολικού ελεγκτικού έργου του το οποίο αναφέρεται στα κεφάλαια 2 έως 9 της παρούσας έκθεσης, συμπεριλαμβανομένης εκτίμησης της διάχυσης των σφαλμάτων. Βασικό στοιχείο αποτελεί η εξέταση των αποτελεσμάτων του δειγματοληπτικού ελέγχου των πράξεων που αφορούν τις δαπάνες. Συνολικά, σύμφωνα με τη βέλτιστη δυνατή εκτίμηση του Συνεδρίου, το ποσοστό σφάλματος που περιέχει το σύνολο των δαπανών του 2011 είναι 3,9 %. Το Συνέδριο εκτιμά, με επίπεδο εμπιστοσύνης 95 %, ότι το ποσοστό σφαλμάτων που περιέχει ο σχετικός πληθυσμός κυμαίνεται μεταξύ 3,0 % και 4,8 %. Το ποσοστό σφάλματος που εκτιμήθηκε στους διάφορους τομείς πολιτικής ποικίλλει, όπως αναφέρεται στα κεφάλαια 3 έως 9. Κατά την εκτίμηση του Συνεδρίου τα σφάλματα είναι διάχυτα, ήτοι πλήττουν την πλειονότητα των τομέων δαπανών. Το Συνέδριο διατυπώνει συνολική γνώμη σχετικά με την κανονικότητα των αναλήψεων υποχρεώσεων βάσει πρόσθετου οριζόντιου δείγματος. Παρατυπία ή απάτη 23. Η συντριπτική πλειονότητα των σφαλμάτων πηγάζει από την πλημμελή εφαρμογή ή την εσφαλμένη κατανόηση των συχνά περίπλοκων κανόνων που διέπουν τα καθεστώτα δαπανών της ΕΕ. Εάν το Συνέδριο έχει δικαιολογημένη υπόνοια ύπαρξης απάτης, το αναφέρει στην OLAF, την υπηρεσία καταπολέμησης της απάτης της ΕΕ, η οποία είναι αρμόδια για τη διεξαγωγή κάθε σχετικής έρευνας. Πράγματι, το Συνέδριο, βάσει των ελεγκτικών εργασιών του, αναφέρει στην OLAF περίπου τέσσερις περιπτώσεις ετησίως. (1) Συμπεριλαμβανομένων των επεξηγηματικών σημειώσεων. (2) Επιπλέον, λαμβάνεται οριζόντιο αντιπροσωπευτικό δείγμα αναλήψεων υποχρεώσεων, το οποίο ελέγχεται δειγματοληπτικά όσον αφορά τη συμμόρφωση με τους σχετικούς κανόνες και κανονισμούς. (3) Κατ’ ουσίαν, υπάρχουν δύο συστήματα ανάθεσης συμβάσεων: βάσει της χαμηλότερης προσφοράς ή βάσει της πλέον συμφέρουσας προσφοράς. (4) Παραδείγματα προσδιορίσιμου ποσοτικώς σφάλματος: περιορισμένος ανταγωνισμός ή έλλειψη ανταγωνισμού (εκτός των περιπτώσεων κατά τις οποίες αυτό επιτρέπεται ρητά από το νομικό πλαίσιο) σχετικά με την κύρια ή τη συμπληρωματική σύμβαση, εσφαλμένη αξιολόγηση των προσφορών με αντίκτυπο στο αποτέλεσμα του διαγωνισμού, ουσιαστική τροποποίηση του πεδίου εφαρμογής της σύμβασης, κατακερματισμός των συμβάσεων για διάφορα εργοτάξια, που εκπληρούν την ίδια οικονομική λειτουργία. Γενικώς, το Συνέδριο εφαρμόζει διαφορετικό τρόπο προσέγγισης όταν τα θεσμικά όργανα της ΕΕ εφαρμόζουν πλημμελώς τους κανόνες περί δημόσιων συμβάσεων, για τον λόγο ότι, κατά γενικό κανόνα, οι σχετικές συμβάσεις εξακολουθούν να είναι έγκυρες. Αυτά τα σφάλματα δεν προσδιορίζονται ποσοτικώς στο πλαίσιο της DAS. (5) Παραδείγματα μη προσδιορίσιμου ποσοτικώς σφάλματος: εσφαλμένη αξιολόγηση των προσφορών χωρίς αντίκτυπο στο αποτέλεσμα του διαγωνισμού, τυπικές αδυναμίες της διαδικασίας διαγωνισμού ή της συγγραφής υποχρεώσεων, μη τήρηση τυπικών πτυχών των απαιτήσεων περί διαφάνειας. (6) , όπου ASI είναι το μέσο διάστημα δειγματοληψίας και i είναι η αρίθμηση των πράξεων στο δείγμα. (7) και , όπου t είναι ο συντελεστής κατανομής t, n είναι το μέγεθος του δείγματος και s είναι η συνήθης απόκλιση του ποσοστού των σφαλμάτων. (8) Περαιτέρω πληροφορίες σχετικά με τις εν λόγω διαδικασίες, καθώς και σύνδεσμοι με τις πλέον πρόσφατες εκθέσεις διατίθενται στην εξής ηλεκτρονική διεύθυνση: http://ec.europa.eu/atwork/synthesis/index_en.htm (9) Κατά τα προηγούμενα έτη, τα αποτελέσματα αυτής της εκτίμησης παρουσιάζονταν σε ειδική ενότητα με τον τίτλο «Αξιοπιστία των θέσεων της Επιτροπής».

ΠΑΡΑΡΤΗΜΑ 1.2 ΠΑΡΑΚΟΛΟΥΘΗΣΗ ΤΩΝ ΠΑΡΑΤΗΡΗΣΕΩΝ ΠΡΟΗΓΟΥΜΕΝΩΝ ΕΤΩΝ ΣΧΕΤΙΚΑ ΜΕ ΤΗΝ ΑΞΙΟΠΙΣΤΙΑ ΤΩΝ ΛΟΓΑΡΙΑΣΜΩΝ Παρατηρήσεις που διατυπώθηκαν τα προηγούμενα έτη Ανάλυση, εκ μέρους του Συνεδρίου, της πραγματοποιηθείσας προόδου Απάντηση της Επιτροπής 1. Προχρηματοδοτήσεις, πληρωτέοι λογαριασμοί και διαδικασίες διαχωρισμού των οικονομικών ετών 1. Προχρηματοδοτήσεις, πληρωτέοι λογαριασμοί και διαδικασίες διαχωρισμού των οικονομικών ετών 1. Προχρηματοδοτήσεις, πληρωτέοι λογαριασμοί και διαδικασίες διαχωρισμού των οικονομικών ετών Όσον αφορά τις προχρηματοδοτήσεις, τους πληρωτέους λογαριασμούς και τον σχετικό διαχωρισμό των οικονομικών ετών, από το οικονομικό έτος 2007 το Συνέδριο εντοπίζει λογιστικά σφάλματα χωρίς σημαντική συνολική δημοσιονομική επίπτωση, αλλά με υψηλή συχνότητα εμφάνισης. Το γεγονός αυτό τονίζει την ανάγκη περαιτέρω βελτίωσης των βασικών λογιστικών δεδομένων σε επίπεδο ορισμένων γενικών διευθύνσεων. Η Επιτροπή εξακολούθησε να καταβάλλει προσπάθειες για τη βελτίωση της ακρίβειας των λογιστικών στοιχείων της μέσω συνεχιζόμενων δράσεων, όπως το σχέδιο λογιστικής ποιότητας και η επικύρωση των τοπικών συστημάτων. Με τον έλεγχο που διενήργησε το Συνέδριο επί αντιπροσωπευτικών δειγμάτων προχρηματοδοτήσεων και τιμολογίων/δηλώσεων δαπανών εντοπίστηκαν εκ νέου σφάλματα χωρίς σημαντική συνολική δημοσιονομική επίπτωση, αλλά με υψηλή συχνότητα εμφάνισης. Ως εκ τούτου, η Επιτροπή οφείλει να καταβάλει περαιτέρω προσπάθειες για τη βελτίωση των βασικών λογιστικών δεδομένων σε επίπεδο ορισμένων γενικών διευθύνσεων. Η Επιτροπή θα εξακολουθήσει να καταβάλλει προσπάθειες για την περαιτέρω βελτίωση της ποιότητας των λογιστικών δεδομένων και τη συνεχή επικαιροποίηση των τοπικών συστημάτων ώστε να μπορεί να ανταποκριθεί στις λογιστικές απαιτήσεις. Όσον αφορά τη λογιστική καταχώριση των ποσών των προχρηματοδοτήσεων, το Συνέδριο διαπίστωσε επίσης τα εξής: — ότι η εκκαθάριση των εκκρεμών προχρηματοδοτήσεων δεν πραγματοποιείται πάντοτε ορθά. Ορισμένες εκκαθαρίσεις είτε δεν πραγματοποιήθηκαν καθόλου είτε αφορούσαν λανθασμένα ποσά, — ότι ορισμένες γενικές διευθύνσεις δεν επεξεργάζονται τις διαθέσιμες πληροφορίες σχετικά με τη σημειωθείσα πρόοδο και τις σχετικές πραγματοποιηθείσες δαπάνες, ούτε εκκαθαρίζουν την αντίστοιχη προχρηματοδότηση σύμφωνα με την εν λόγω πρόοδο, αλλά χρησιμοποιούν προσεγγίσεις κατά τον καθορισμό του διαχωρισμού των οικονομικών ετών, — για πρώτη φορά στην ετήσια έκθεσή του για το οικονομικό έτος 2010, ότι σε έναν διαρκώς αυξανόμενο αριθμό περιπτώσεων, η Επιτροπή δεν είχε καταχωρίσει ορθά τις πληρωμές ως στοιχείο του ενεργητικού, ιδίως όσον τα μέσα χρηματοοικονομικής τεχνικής και τις προπληρωμές για άλλα καθεστώτα ενισχύσεων. Παρά τις προσπάθειες που κατέβαλαν οι υπηρεσίες του υπόλογου για βελτίωση της κατάστασης, το Συνέδριο διαπίστωσε ότι διάφορες γενικές διευθύνσεις στον τομέα των εσωτερικών πολιτικών και των εξωτερικών ενεργειών εξακολουθούν να καταχωρίζουν εκτιμήσεις στους λογαριασμούς, ακόμη και όταν διαθέτουν επαρκή βάση για την εκκαθάριση των αντίστοιχων προχρηματοδοτήσεων. Το ζήτημα των μέσων χρηματοοικονομικής τεχνικής είχε ήδη αντιμετωπιστεί στους οριστικούς λογαριασμούς του 2010 μετά τη λήψη των στοιχείων που διαβίβασαν τα κράτη μέλη σε εκούσια βάση. Επίσης, η Επιτροπή πρότεινε την τροποποίηση του τρέχοντος δημοσιονομικού πλαισίου και διατύπωσε κατάλληλες προτάσεις για το μετά το 2013 διάστημα προκειμένου η διαβίβαση των αναγκαίων πληροφοριών να καταστεί υποχρεωτική. Όσον αφορά τις προπληρωμές που καταβάλλονται στα κράτη μέλη στο πλαίσιο άλλων καθεστώτων ενισχύσεων και των συνεισφορών το Ευρωπαϊκό Ταμείο για την εξισορρόπηση της παγκοσμιοποίησης, για πρώτη φορά στους ενοποιημένους λογαριασμούς του 2011 αναγνωρίστηκε αντίστοιχο στοιχείο του ενεργητικού ύψους 2 512 εκατομμυρίων ευρώ. Πριν από το 2011, τα κράτη μέλη δεν παρείχαν στην Επιτροπή στοιχεία τα οποία θα καθιστούσαν δυνατή την πραγματοποίηση αξιόπιστης εκτίμησης. Οι πληροφορίες που διατίθενται πλέον υποδηλώνουν ότι τα ποσά αυτά δεν θα ήταν σημαντικά. Με εξαίρεση τις προπληρωμές για τα καθεστώτα ενισχύσεων που αφορούν το Ευρωπαϊκό Γεωργικό Ταμείο Αγροτικής Ανάπτυξης, τα μη χρησιμοποιηθέντα ποσά που αναγνωρίζονται για τα προαναφερόμενα μέσα χρηματοοικονομικής τεχνικής και τα άλλα καθεστώτα ενισχύσεων καθορίζονται βάσει των ποσών που συνεισφέρει η Επιτροπή, λαμβανομένης υπόψη εκτίμησης των μη χρησιμοποιηθέντων ποσών σε γραμμική βάση. Η έλλειψη στοιχείων σχετικά με τα ποσά που χρησιμοποιήθηκαν πραγματικά μειώνει σημαντικά τη χρησιμότητα αυτών των πληροφοριών για τους σκοπούς της διαχείρισης. Οι λογιστικές υπηρεσίες έχουν συντάξει κατευθυντήριες γραμμές σχετικά με την εκκαθάριση της προχρηματοδότησης που θα διανεμηθούν αφού ολοκληρωθεί η αναθεώρηση του δημοσιονομικού κανονισμού. Η νομική βάση για τα μέσα χρηματοοικονομικής τεχνικής καθώς και για τα προπληρωμένα ποσά κρατικών ενισχύσεων, συμπεριλαμβανομένου παραρτήματος στη δήλωση δαπανών, έχει εφαρμοστεί [τροποποίηση του κανονισμού (ΕΚ) αριθ. 1083/2006 του Συμβουλίου στις 13 Δεκεμβρίου 2011]. Ως αποτέλεσμα της εν λόγω τροποποίησης, η Ευρωπαϊκή Επιτροπή διαθέτει νομική βάση για να ζητήσει τις απαιτούμενες πληροφορίες από τα κράτη μέλη. Οι ανωτέρω πληροφορίες θα χρησιμοποιηθούν για λογιστικούς σκοπούς κατά το κλείσιμο των λογαριασμών του 2012. Τα μη καταβληθέντα ποσά στους τελικούς δικαιούχους βασίζονται σε υπολογισμό pro-rata temporis (κατά χρονική αναλογία). Δεδομένου ότι η ΓΔ REGIO διανύει το έκτο έτος της επταετούς περιόδου προγραμματισμού, δεν θα ήταν σκόπιμο να τροποποιηθεί η μεθοδολογία. Ωστόσο, η προσέγγιση αυτή προβλέπεται να τροποποιηθεί για την επόμενη περίοδο προγραμματισμού, εφόσον συμφωνήσουν τα κράτη μέλη με τον νέο δημοσιονομικό κανονισμό. Μόλις η νομική βάση για τη νέα περίοδο προγραμματισμού των διαρθρωτικών ταμείων τεθεί σε ισχύ, η Επιτροπή θα έχει το δικαίωμα να λαμβάνει πληροφορίες σχετικά με τα ποσά που πράγματι χρησιμοποιήθηκαν, οι οποίες θα χρησιμοποιούνται για την κατάρτιση των ετήσιων λογαριασμών. Αυτές οι νέες απαιτήσεις θα πρέπει επίσης να βελτιώσουν τη διαχείριση πληροφοριών. Η μέθοδος που χρησιμοποίησε η Επιτροπή για τους λογαριασμούς του 2011 είναι η πλέον οικονομικά αποδοτική και έχει ήδη χρησιμοποιηθεί στους λογαριασμούς του 2010. Εξάλλου, όπως ήδη αναφέρθηκε στην ετήσια έκθεση του Συνεδρίου για το οικονομικό έτος 2009, ορισμένες γενικές διευθύνσεις δεν τήρησαν την απαίτηση καταχώρισης των τιμολογίων και των δηλώσεων δαπανών εντός πέντε εργάσιμων ημερών μετά την παραλαβή τους. Παρά τις βελτιώσεις που επισημάνθηκαν σχετικά με τον χρόνο που απαιτήθηκε για την καταχώριση των νέων δηλώσεων δαπανών, ορισμένες γενικές διευθύνσεις εξακολουθούν να μην τηρούν πλήρως την απαίτηση καταχώρισης των τιμολογίων και των δηλώσεων δαπανών τους αμέσως. Οι υπηρεσίες της Επιτροπής θα συνεχίσουν τις προσπάθειές τους προς αυτή την κατεύθυνση. Για τον σκοπό αυτό, τα τοπικά συστήματα επικαιροποιούνται συνεχώς, για παράδειγμα οι απαιτήσεις δαπανών που υποβλήθηκαν στη ΓΔ AGRI και στη ΓΔ REGIO διεκπεραιώνονται εντός της προθεσμίας. Το Συνέδριο, στην ετήσια έκθεσή του για το οικονομικό έτος 2010, επισήμαινε ότι η αυξημένη χρήση τόσο των προχρηματοδοτήσεων στο πλαίσιο του προϋπολογισμού της ΕΕ όσο και άλλων ειδών χρηματοδοτικών μέσων υποχρεώνει την Επιτροπή να αναθεωρήσει επειγόντως τον σχετικό λογιστικό κανόνα προκειμένου να παράσχει κατάλληλη καθοδήγηση σχετικά με την αναγνώριση και την εκκαθάριση των προχρηματοδοτήσεων. Ο σχετικός λογιστικός κανόνας επικαιροποιήθηκε το 2012, προκειμένου να ληφθεί υπόψη η ανάγκη αναγνώρισης των μη χρησιμοποιηθέντων ποσών των συνεισφορών στα μέσα χρηματοοικονομικής τεχνικής και των προπληρωμών σε άλλα καθεστώτα ενίσχυσης ως στοιχείων του ενεργητικού. Οι υπηρεσίες εφαρμόζουν τον κανόνα υπό το πρίσμα των χρηματοδοτικών μέσων και των πληρωμών που σχετίζονται με τις κρατικές ενισχύσεις (βλέπε απάντηση ανωτέρω). 2. Παρουσίαση στοιχείων που αφορούν τις ανακτήσεις και τις δημοσιονομικές διορθώσεις 2. Παρουσίαση στοιχείων που αφορούν τις ανακτήσεις και τις δημοσιονομικές διορθώσεις 2. Παρουσίαση στοιχείων που αφορούν τις ανακτήσεις και τις δημοσιονομικές διορθώσεις Το Συνέδριο, στην ετήσια έκθεσή του για το οικονομικό έτος 2007, επισήμαινε ήδη ότι, μολονότι η Επιτροπή είχε λάβει μέτρα προκειμένου να αυξήσει και να βελτιώσει τις πληροφορίες που παρείχε σχετικά με τους διορθωτικούς μηχανισμούς που εφαρμόζονται στον προϋπολογισμό της ΕΕ, οι πληροφορίες εξακολουθούσαν να μην είναι απολύτως αξιόπιστες, διότι τα κράτη μέλη δεν διαβίβαζαν πάντοτε στην Επιτροπή αξιόπιστες πληροφορίες. Επιπλέον, πρέπει να εξεταστεί η ανάγκη διευκρίνισης των κατευθυντήριων οδηγιών όσον αφορά τις χρηματοοικονομικές πληροφορίες, προκειμένου να καθορίζεται το είδος των πληροφοριών που πρέπει να περιλαμβάνουν και ο τρόπος επεξεργασίας τους. Για τη γεωργία, η Επιτροπή έχει εγγράψει τις εκκρεμούσες οφειλές σε επίπεδο κρατών μελών και την αντίστοιχη μείωση αξίας, καθώς και τα ποσά που ανακτήθηκαν από τα κράτη μέλη στους λογαριασμούς του 2011. Για τη συνοχή, η αξιοπιστία των σχετικών με τις ανακτήσεις δεδομένων που παραλήφθηκαν από κράτη μέλη έχει βελτιωθεί σε σύγκριση με την προηγούμενη περίοδο, αλλά η Επιτροπή συμφωνεί ότι θα πρέπει να βελτιωθεί περαιτέρω. Για τον σκοπό αυτό, η Επιτροπή δρομολόγησε στις αρχές του 2011 έλεγχο βάσει ανάλυσης κινδύνου των συστημάτων ανακτήσεων των κρατών μελών, βασισμένο στις κοινοποιήσεις που πραγματοποιούνται κάθε έτος έως τις 31 Μαρτίου, με στόχο τη βελτίωση της κοινοποίησης των εθνικών δημοσιονομικών διορθώσεων στην Επιτροπή και τη διασφάλιση της πληρότητας, της ακρίβειας και της έγκαιρης υποβολής των κοινοποιούμενων στοιχείων. Τα πρώτα αποτελέσματα αναφέρονται στις ετήσιες εκθέσεις δραστηριοτήτων 2011 για τις διαρθρωτικές ενέργειες των γενικών διευθύνσεων. Το Συνέδριο, για πρώτη φορά στην ετήσια έκθεσή του για το οικονομικό έτος 2009, διατύπωνε κριτική για το γεγονός ότι, σχετικά με ορισμένους τομείς δαπανών, η Επιτροπή δεν παρέχει συστηματικά πληροφορίες για τη συμφωνία του έτους πραγματοποίησης της σχετικής πληρωμής με το έτος εντοπισμού του σχετιζόμενου με αυτή σφάλματος και το έτος κατά το οποίο η προκύπτουσα δημοσιονομική διόρθωση αναφέρεται στις σημειώσεις των λογαριασμών. Στο τέλος του 2010, στον τομέα της συνοχής, διορθώσεις συνολικού ύψους 2,5 δισεκατομμυρίων ευρώ δεν είχαν πραγματοποιηθεί ακόμη (δηλαδή, «εισπραχθεί», μετά την παραλαβή από την Επιτροπή της επιστροφής μιας δαπάνης ή την καταβολή από αυτήν πληρωμής βάσει δήλωσης δαπανών από την οποία το κράτος μέλος έχει αφαιρέσει τις μη επιλέξιμες δαπάνες). Το χαμηλό ποσοστό εφαρμογής του 71 % αποδόθηκε στην εκκρεμή διαδικασία κλεισίματος της περιόδου προγραμματισμού 2000-2006. Οι δηλώσεις δαπανών που υποβλήθηκαν στο τέλος του 2010 δεν είχαν εγκριθεί ακόμη, γεγονός το οποίο σημαίνει ότι οι σχετικές δημοσιονομικές διορθώσεις δεν θα μπορούσαν αν ληφθούν υπόψη για τα τον υπολογισμό των αριθμητικών στοιχείων της εκτέλεσης κατά το 2010. Η Επιτροπή θα συνεχίσει τις προσπάθειές της για να βελτιώσει περαιτέρω την ποιότητα των υποβαλλόμενων στοιχείων. Οι επεξηγηματικές σημειώσεις που συνοδεύουν τους ενοποιημένους λογαριασμούς περιέχουν πληροφορίες σχετικά με το ότι ορισμένες πληρωμές είναι πιθανόν να διορθωθούν σε μεταγενέστερη ημερομηνία από τις υπηρεσίες της Επιτροπής ή από τα κράτη μέλη. Ωστόσο, παρά τα επανειλημμένα αιτήματα του Συνεδρίου από το 2005, στις σημειώσεις εξακολουθούν να μην καθορίζονται τα ποσά και οι τομείς δαπανών που ενδέχεται να αποτελέσουν αντικείμενο περαιτέρω διαδικασιών επαλήθευσης και εκκαθάρισης των λογαριασμών. Παρά τις αδυναμίες που εξακολουθούν να επηρεάζουν αρνητικά την αξιοπιστία και την πληρότητα των στοιχείων που υποβάλλουν τα κράτη μέλη, ιδίως στον τομέα της συνοχής, με την πάροδο των ετών έχουν σημειωθεί ορισμένες βελτιώσεις. Στην αρχή του 2011, η Επιτροπή άρχισε έλεγχο επί των συστημάτων ανάκτησης που εφαρμόζουν τα κράτη μέλη στον τομέα της συνοχής. Με τους επιτόπιους ελέγχους της Επιτροπής διαπιστώθηκε ότι τα συστήματα καταγραφής και αναφοράς των στοιχείων δεν είναι ακόμη πλήρως αξιόπιστα σε όλα τα κράτη μέλη στα οποία πραγματοποιήθηκε επίσκεψη. Ως εκ τούτου, στις σημειώσεις των οικονομικών καταστάσεων για το 2011 δεν παρουσιάζονται στοιχεία προερχόμενα από τα κράτη μέλη σχετικά με τον τομέα της συνοχής. Η Επιτροπή λαμβάνει υπόψη της τα αιτήματα του Συνεδρίου και επισημαίνει ότι αυτό σπάνια είναι δυνατόν. Στο πλαίσιο της επιμερισμένης διαχείρισης, οι δημοσιονομικές διορθώσεις δεν προορίζονται για την ανάκτηση παράτυπων δαπανών (που εξακολουθούν να εμπίπτουν στην αρμοδιότητα των κρατών μελών), αλλά για την προστασία του προϋ